cyanic-selkie/wikianc huggingface dataset:
സൂസ
ആർക്കിയോളജി
ജാക്ക്വസ് ഡി മോർഗൻ 1897 മുതൽ 1911 വരെ ഇവിടെ വലിയ രീതിയിൽ ഖനം നടത്തി.ഇതിന്റെ തുടർച്ചയായി റൊണാൾഡ് ഡി മെക്ക്വെനെം 1914 ഒന്നാം ലോക യുദ്ധ കാലം വരെ പഠനങ്ങൾ നടത്തി.മെക്ക്വെനെമിന്റെ നേതൃത്വത്തിൽ ഫ്രഞ്ച് യുദ്ധത്തിനു ശേഷം പ്രവർത്തനങ്ങൾ തുടരുകയു രണ്ടാം ലോകയുദ്ധ കാലം വരെ നീണ്ട് നിൽക്കുകയും ചെയ്തു .1946 മുതൽ റോമൻ ഘ്രിഷ്മന്റെ നേതൃത്വത്തിൽ ഖനനം പുനരാരംഭിച്ചു.1970കളിൽ ജീൻ പെരറ്റിന്റെ നേതൃത്വത്തിൽ ഖനനം തുടർന്നു.
പുറത്തെക്കുള്ള കണ്ണികൾ
വർഗ്ഗം:ഇറാനിലെ നഗരങ്ങൾ വർഗ്ഗം:യുനെസ്കോ ലോകപൈതൃകസ്ഥാനങ്ങൾ
എക്ഡിസിസ്
ഇക്ഡൈസോസോവ ക്ലേഡിലെ നട്ടെല്ലില്ലാത്ത ധാരാളം ജീവികൾ രൂപാന്തരീകരണത്തിന്റെ അവസാന ഘട്ടത്തിൽ സാമാധി പോലുള്ള ഘട്ടത്തിനുശേഷം അവയുടെ പുറന്തോടുമാറ്റി പ്രാണികൾ പൂർണ്ണവളർച്ചയെത്തി പുറത്തുവരുന്നതിനെയാണ് എക്ഡിസിസ് എന്നുവിളിക്കുന്നത്.
ബാഹ്യ ലിങ്കുകൾ
വർഗ്ഗം:സ്വഭാവരൂപീകരണശാസ്‌ത്രം വർഗ്ഗം:പ്രാണികളുടെ ശരീരശാസ്ത്രം
കഡംബാർ
കഡംബാർ കാസറഗോഡ് ജില്ലയിലെ ഒരു വില്ലേജ് ആണ്. കാസറഗോഡ് താലൂക്കിൽപ്പെട്ടതാണിത്. 327.91 ചതുരശ്രകിലോമീറ്റർ വിസ്തൃതിയുണ്ട്.
സ്ഥാനം
കാളിയൂർ, തലക്കള, മൂഡംബയൽ, മാജിബയൽ, പാടി, തളങ്കര എന്നീ വില്ലേജുകൾ അതിരിടുന്നു. കാസറഗോഡ് ജില്ലാ ആസ്ഥാനത്തുനിന്നും 13 കിലോമീറ്റർ അകലെയാണ് ഈ പ്രദേശം.
ജനസംഖ്യ
273 വീടുകൾ. 1991ലെ സെൻസസ് അനുസരിച്ച്, 1791 ആണ് ജനസംഖ്യ. അതിൽ സ്ത്രീകൾ: 902, പുരുഷന്മാർ: 889.
ഭാഷകൾ
കാസറഗോഡിന്റെ ഉത്തരഭാഗത്തെ മറ്റു ഗ്രാമങ്ങളെപ്പോലെ ഇവിടെയും ഏഴിൽക്കൂടുതൽ ഭാഷകൾ സംസാരിക്കുന്നു. കന്നഡ, തുളു, മറാട്ടി, ഹിന്ദുസ്ഥാനി, തുളു, ബ്യാരി, കൊങ്കണി തുടങ്ങിയ ഭാഷകൾ മലയാളത്തോടൊപ്പം സംസാരിക്കുന്നു.
ഭരണസമ്പ്രദായം
കാസറഗോഡ് ലോകസഭാ മണ്ഡലത്തിന്റെ ഭാഗം.
കൃഷി
നെല്ല്, തെങ്ങ്, കശുമാവ്, കവുങ്ങ് എന്നിവയാണ് പ്രധാന കൃഷി.
അവലംബം
വർഗ്ഗം:കാസർഗോഡ് ജില്ലയിലെ ഗ്രാമങ്ങൾ
വെള്ളോടി
തെക്കേ ഇന്ത്യയിലും ശ്രീലങ്കയിലും കാണപ്പെടുന്ന ഒരിനം നിത്യഹരിതവൃക്ഷമാണ് വെള്ളോടി. . 20 മീറ്റർ വരെ ഉയരം വയ്ക്കുന്ന ഈ വൃക്ഷം 1800 മീറ്ററിനും 2400 മീറ്ററിനും ഇടയിൽ ഉയരമുള്ള നിത്യഹരിതവനങ്ങളിൽ കാണപ്പെടുന്നു.
പുറത്തേക്കുള്ള കണ്ണികൾ
വർഗ്ഗം:വൃക്ഷങ്ങൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:ഇന്ത്യയിലെ തദ്ദേശ സസ്യങ്ങൾ
ആന്ദോളിക
കർണ്ണാടകസംഗീതത്തിലെ ഒരു ജന്യരാഗമാണ് ആന്ദോളിക. ഇരുപത്തിരണ്ടാമതു മേളകർത്താരാഗമായ ഖരഹരപ്രിയയുടെ ജന്യമാണിത്.
ലക്ഷണം
സ രി2 മ1 പ നി2 സ സ നി2 ധ2 മ1 രി2 സ
ചലച്ചിത്രഗാനങ്ങൾ
എഴുതിടുന്നു വനിയിൽ (ഇത്രമാത്രം) - ജെയ്സൺ ജെ. നായർ
അവലംബം
വർഗ്ഗം:ഖരഹരപ്രിയയുടെ ജന്യരാഗങ്ങൾ
കോട്ടപ്പുറം റോമൻ കത്തോലിക്കാ രൂപത
റോമൻ കത്തോലിക്കാ സഭയിൽ ലത്തീൻ കത്തോലിക്കാ സഭയുടെ വരാപ്പുഴ അതിരൂപതയുടെ കീഴിലുള്ള കേരളത്തിലെ ഒരു രൂപതയാണ് കോട്ടപ്പുറം രൂപത. തൃശ്ശൂർ ജില്ലയിലെ കൊടുങ്ങലൂരിന്റെ തെക്കെയറ്റത്തുള്ള കോട്ടപ്പുറമാണ് രൂപതയുടെ ആസ്ഥാനം. സെന്റ് മൈക്കിൾസ് കത്തീഡ്രൽ പള്ളിയാണ് രൂപതയുടെ ആസ്ഥാന പള്ളി അഥവ കത്തീഡ്രൽ പള്ളി.
1987 ജൂലായ് 3 ന് പോപ്പ് ജോൺ പോൾ രണ്ടാമന്റെ ഉത്തരവ് പ്രകാരം സ്ഥാപിതമാകുകയും അതേ വർഷം തന്നെ ഓക്ടോബർ 4 ന് ഔദ്യോഗികമായി രൂപത നിലവിൽ വരുകയും ചെയ്തു. വരാപ്പുഴ അതിരൂപതയുടെ കീഴിലുണ്ടായിരുന്ന പ്രദേശങ്ങളെ വിഭജിച്ചാണ് രൂപത നിലവിൽ വന്നത്. കേരളത്തിലെ എറണാകുളം തൃശ്ശൂർ, മലപ്പുറം പാലക്കാട് ജില്ലകളിലായി 3,000 ചതുരശ്ര കിലോമീറ്ററിൽ രൂപത വ്യാപിച്ചു കിടക്കുന്നു. രൂപതയുടെ ആദ്യത്തെ മെത്രാനായി റവ. ഫാ. ഫ്രാൻസീസ് കല്ലറക്കലിനെ നിയമിക്കുകയും ചെയ്തു. ഇപ്പോഴത്തെ മെത്രാൻ റവ. ഫാ. ജോസഫ് കാരിക്കശ്ശേരിയാണ്.
പുറത്തേക്കുള്ള കണ്ണികൾ
വർഗ്ഗം:ലത്തീൻ കത്തോലിക്കാ സഭയിലെ രൂപതകൾ
റത്‍വാര
പഞ്ചാബ് സംസ്ഥാനത്തെ ഷഹീബ്സദ അജിത് സിംഗ് നഗർ ജില്ലയിലെ ഒരു വില്ലേജാണ് റത്‍വാര. ഷഹീബ്സദ അജിത് സിംഗ് നഗർ ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് റത്‍വാര സ്ഥിതിചെയ്യുന്നത്. റത്‍വാര വില്ലേജിന്റെ പരമാധികാരി സർപഞ്ചാണ്. ജനങ്ങൾ തെരഞ്ഞെടുക്കുന്ന പ്രതിനിധിയാണ് സർപഞ്ച്.
ജനസംഖ്യ
2011 ലെ ഇന്ത്യൻ കാനേഷുമാരി വിവരമനുസരിച്ച് റത്‍വാര ൽ 78 വീടുകൾ ഉണ്ട്. ആകെ ജനസംഖ്യ 491 ആണ്. ഇതിൽ 248 പുരുഷന്മാരും 243 സ്ത്രീകളും ഉൾപ്പെടുന്നു. റത്‍വാര ലെ സാക്ഷരതാ നിരക്ക് 79.23 ശതമാനമാണ്. ഇത് സംസ്ഥാന ശരാശരിയായ 75.84 ലും താഴെയാണ്. റത്‍വാര ലെ 6 വയസ്സിനു താഴെയുള്ള കുട്ടികളുടെ എണ്ണം 61 ആണ്. ഇത് റത്‍വാര ലെ ആകെ ജനസംഖ്യയുടെ 12.42 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 205 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു. ഇതിൽ 151 പുരുഷന്മാരും 54 സ്ത്രീകളും ഉണ്ട്. 2011 ലെ കാനേഷുമാരി പ്രകാരം 75.12 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 21.95 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ജാതി
റത്‍വാര ലെ 0 പേരും പട്ടിക ജാതി വിഭാഗത്തിൽ പെടുന്നു. 0 പേർ പട്ടിക വർഗ്ഗ വിഭാഗത്തിലുള്ളവരാണ്.
ഇമാഗോ
ജീവശാസ്ത്രത്തിൽ ഒരു പ്രാണി തന്റെ രൂപാന്തരീകരണത്തിന്റെ അവസാന ഘട്ടത്തിൽ എത്തിച്ചേരുന്ന പ്രത്യുൽപ്പാദനശേഷിയുള്ള രൂപത്തെയാണ് ഇമാഗോ എന്നു വിളിക്കുന്നത്.
സമ്പൂർണ്ണ രൂപാന്തരീകരണത്തിനു വിധേയമാകുന്ന ശലഭങ്ങൾ പോലെയുള്ള പ്രാണികൾ ലാർവയിൽനിന്നും പ്യൂപ്പ എന്ന സമാധിയായ അവസ്ഥക്കുശേഷമാണ് ഇമാഗോ എന്ന പ്രത്യുൽപ്പാദനശേഷിയുള്ള രൂപം കൈവരിക്കുന്നത്. എന്നാൽ തുമ്പികൾ പോലെയുള്ള അപൂർണ്ണരൂപാന്തരീകരണത്തിനു വിധേയമാകുന്ന പ്രാണികൾ തങ്ങളുടെ പൂർണ്ണ വളർച്ചയെത്തിയ ലാർവയിൽനിന്നും നേരിട്ട് ഇമാഗോ എന്ന പ്രത്യുൽപ്പാദനശേഷിയുള്ള രൂപം കൈവരിക്കുന്നു.
ഇമാഗോക്ക് മാത്രമേ പ്രത്യുൽപ്പാദനശേഷിയുള്ളൂ എന്നതിനാൽ അവയെ പ്രായപൂർത്തിയായവൻ (adult) എന്നും വിളിക്കാറുണ്ട്. ഈ പദത്തിന്റെ ലാറ്റിൻ ബഹുവചനം "ഇമാജിൻസ്‌" എന്നാണ്. "ഇമാഗോസ്" എന്നും പറയാറുണ്ട്. പ്രാണിപഠനശാസ്ത്രജ്ഞൻമാർ കൂടുതലും ഇമാഗോസ് എന്ന പദമാണ് കൂടുതലും ഉപയോഗിക്കാറുള്ളത്.
പദോൽപ്പത്തി
Imago എന്ന ലാറ്റിൻ വാക്കിന് ഇംഗ്ലീഷിൽ "image" എന്നും മലയാളത്തിൽ "പ്രതിരൂപം" എന്നുമാണർത്ഥം.
അവലംബം
വർഗ്ഗം:ഷഡ്‌പദങ്ങൾ
ആലവട്ടം (മലയാളചലച്ചിത്രം)
1993-ൽ പുറത്തിറങ്ങിയ മലയാളചലച്ചിത്രമാണ് ആലവട്ടം. ട്രിനിറ്റി ഇന്റർനാഷണൽ നിർമ്മിച്ച ഈ ചിത്രം നെടുമുടി വേണുവിന്റെ കഥക്ക് ജോൺപോൾതിരക്കഥയും സംഭാഷണവുമെഴുതി രാജു അംബരൻ സംവിധാനം ചെയ്തു. കൈതപ്രത്തിന്റെ വരികൾക്ക് മോഹൻ സിതാര ഈണമിട്ടു. നെടുമുടി വേണു, ശാന്തികൃഷ്ണ, സുകുമാരി ,ശ്രീനിവാസൻ പ്രധാനവേഷങ്ങളിട്ടു.
ബാഹ്യ ലിങ്കുകൾ
വർഗ്ഗം:1993-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:1993-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:മോഹൻ സിതാര സംഗീതം നൽകിയ ചിത്രങ്ങൾ വർഗ്ഗം:കൈതപ്രം-മോഹൻസിതാര ഗാനങ്ങൾ വർഗ്ഗം:രാമചന്ദ്രബാബു ക്യാമറ ചലിപ്പിച്ച ചലച്ചിത്രങ്ങൾ വർഗ്ഗം:കൈതപ്രത്തിന്റെ ഗാനങ്ങൾ വർഗ്ഗം:സുകുമാരി അഭിനയിച്ച ചലച്ചിത്രങ്ങൾ വർഗ്ഗം:ജോൺപോൾ തിരക്കഥ എഴുതിയ ചലച്ചിത്രങ്ങൾ വർഗ്ഗം:ശങ്കരാടി അഭിനയിച്ച മലയാളചലച്ചിത്രങ്ങൾ
ദേവി ലാൽ സമർ
രാജസ്ഥാനിലെ ഉദയ്പൂരിലെ ഭാരതീയ ലോക് കലാ മണ്ഡൽ എന്ന നാടോടി നാടക മ്യൂസിയത്തിന്റെ സ്ഥാപക-ഡയറക്ടറായിരുന്നു ദേവിലാൽ സമർ (ജനനം: 1912)ശ്രദ്ധേയമായ പ്രവർത്തനത്തിന് അദ്ദേഹത്തിന് പത്മശ്രീ അവാർഡ് ലഭിച്ചു. രാജസ്ഥാനി നാടകത്തെക്കുറിച്ചും പാവകളെക്കുറിച്ചും ഹിന്ദിയിൽ നിരവധി പുസ്തകങ്ങൾ അദ്ദേഹം എഴുതി.
പാവകളെക്കുറിച്ച് പഠിച്ച സ്കൂൾ അദ്ധ്യാപകനായിരുന്ന അദ്ദേഹം 1952 ൽ ഭാരതീയലോക കലാ മണ്ഡൽ സ്ഥാപിച്ചു. 1954 ൽ ആദ്യത്തെ പാവ ഉത്സവവും അദ്ദേഹം ആരംഭിച്ചു.
ഭാരതീയ ലോക് കലാ മണ്ഡൽ
രാജസ്ഥാൻ, ഗുജറാത്ത്, മധ്യപ്രദേശ് എന്നീ പ്രദേശങ്ങളുടെ നാടോടി കല, സംസ്കാരം, പാട്ടുകൾ, ഉത്സവങ്ങൾ എന്നിവ പഠിക്കുന്നതിലും നാടോടി കലകൾ, നാടോടി നൃത്തങ്ങൾ, നാടോടി സാഹിത്യങ്ങൾ എന്നിവ പ്രചരിപ്പിക്കുന്നതിലും ഏർപ്പെട്ടിരിക്കുന്ന ഇന്ത്യയിലെ രാജസ്ഥാൻ സംസ്ഥാനത്തെ ഉദയ്പൂർ ആസ്ഥാനമായുള്ള ഒരു സാംസ്കാരിക സ്ഥാപനമാണ് ഭാരതീയ ലോക് കലാ മണ്ഡൽ. രാജസ്ഥാനിൽ നിന്നുള്ള ഗ്രാമീണ വസ്ത്രങ്ങൾ, ആഭരണങ്ങൾ, പാവകൾ, മാസ്കുകൾ, നാടോടി സംഗീത ഉപകരണങ്ങൾ, നാടോടി ദേവതകൾ, പെയിന്റിംഗുകൾ എന്നിവ പോലുള്ള നാടോടി വസ്‌തുക്കളുടെ ശേഖരം പ്രദർശിപ്പിക്കുന്ന ഒരു മ്യൂസിയം ഈ സ്ഥാപനത്തിലുണ്ട്. പപ്പറ്റ് തിയറ്ററും (കത്പുത്ലി) ഉണ്ട്. അവിടെ കൃത്യമായ ഇടവേളകളിൽ പാവ ഷോകൾ നടക്കുന്നു.
അവലംബം
വർഗ്ഗം:ഇന്ത്യൻ ഫോക്‌ലോറിസ്റ്റുകൾ വർഗ്ഗം:പത്മശ്രീ പുരസ്കാരം ലഭിച്ചവർ വർഗ്ഗം:1912-ൽ ജനിച്ചവർ വർഗ്ഗം:രാജസ്ഥാനി ജനങ്ങൾ
മദനകാമരാജ കഥ
ദക്ഷിണേന്ത്യൻ നാടോടിക്കഥകളുടെ ഒരു ശേഖരമാണ് മദനകാമരാജ കഥ. തമിഴിലെ മദനകാമരാജൻ കഥൈ, തെലുങ്കിലെ മദന കാമരാജു കഥാലു എന്നിങ്ങനെ സമാനമായ നിരവധി പേരുകളിൽ ഇതറിയപ്പെടുന്നു.
ഇത് ദക്ഷിണേന്ത്യയിൽ പ്രചാരത്തിലുള്ള കഥകളാണ്. അവയിൽ ചിലത് ശ്രീലങ്കയിലും പ്രചാരത്തിലുണ്ട്.
അറേബ്യൻ നൈറ്റ്സ് പോലുള്ള കെട്ടിച്ചമച്ച കഥകളുടെ വിവരണവും ഇതിൽ ഉൾപ്പെടുന്നു. മദാനകമരാജ രാജകുമാരൻ ഒരു പെയിന്റിംഗിൽ കാണുന്ന രണ്ട് സ്ത്രീകളുമായി പ്രണയത്തിലാകുന്നു. മന്ത്രിയുടെ മകനായ തന്റെ സുഹൃത്തിനോട് ഇരുവരെയും കണ്ടെത്തി തന്റെ അടുക്കലേക്ക് കൊണ്ടുവരാൻ അദ്ദേഹം നിർദ്ദേശിക്കുന്നു. അതിനുശേഷം അദ്ദേഹം ഒരാളെ തിരഞ്ഞെടുത്ത് വിവാഹം കഴിക്കും മന്ത്രിക്ക് മറ്റൊരാളെ വിവാഹം കഴിക്കാം. സുഹൃത്ത് യാത്രതിരിച്ചു, രണ്ട് സ്ത്രീകളെ കണ്ടെത്തി അവരെ വീട്ടിലേക്ക് കൊണ്ടുവരാൻ തുടങ്ങുന്നു. അവരിൽ ആരാണ് തന്റെ ഭാര്യയെന്ന് അറിയാത്തതിനാൽ അവരെ അകറ്റിനിർത്താൻ അദ്ദേഹം സ്വയം നിയന്ത്രിക്കുന്നു. ശേഖരത്തിലെ നിരവധി കഥകളിലൂടെ അവ വിവരിക്കുന്നു.
നാടോടിക്കഥകളുടെ ഒരു ശേഖരം എന്ന നിലയിൽ ഇത് പ്രധാനമാണെങ്കിലും തമിഴ് സാഹിത്യ സംസ്കാരത്തെ അത് കാര്യമായി സ്വാധീനിച്ചില്ല. 1941 ൽ പുറത്തിറങ്ങിയ മദനകമരാജൻ എന്ന ചിത്രം ഈ കൃതിയെ അടിസ്ഥാനമാക്കിയുള്ളതാണ്.
പുറംകണ്ണികൾ
വർഗ്ഗം:ഇന്ത്യൻ ഫോൿലോർ
കാലുഷ്
കാലുഷ് പടിഞ്ഞാറൻ ഉക്രെയ്നിലെ ഇവാനോ-ഫ്രാങ്കിവ്സ്ക് ഒബ്ലാസ്റ്റിൽ (പ്രവിശ്യ), കാർപാത്തിയൻ പർവതനിരകളുടെ താഴ്വരയിൽ സ്ഥിതി ചെയ്യുന്ന ഒരു നഗരമാണ്. കലുഷ് റയോണിന്റെ (ജില്ല) ഭരണ കേന്ദ്രമായ ഇത്, ഉക്രെയ്നിലെ ഹ്രൊമാദകളിലൊന്നായ കലുഷ് അർബൻ ഹ്രൊമദയുടെ ഭരണത്തിനും ആതിഥേയത്വം വഹിക്കുന്നു. 2021-ൽ കണക്കാക്കിയതുപ്രകാരം നഗര ജനസംഖ്യ 65,814 ആയിരുന്നു. നഗരത്തിലെ പ്രധാനപ്പെട്ട പ്രാദേശിക വ്യവസായങ്ങളിൽ രാസവസ്തുക്കളും കോൺക്രീറ്റും ഉൾപ്പെടുന്നു.
ഭൂമിശാസ്ത്രം
ഇവാനോ-ഫ്രാങ്കിവ്സ്ക് ഒബ്ലാസ്റ്റിന്റെ പടിഞ്ഞാറൻ ഭാഗമായ കാലുഷ് നഗരം, പടിഞ്ഞാറൻ ഉക്രെയ്നിലെ കാർപാത്തിയൻ പർവതനിരകളുടെ താഴ്വരയിലാണ് സ്ഥിതിചെയ്യുന്നത്. കാർപാത്തിയൻ മലഞ്ചെരിവുകളിൽ നിന്ന് ഉത്ഭവിക്കുന്ന ഡൈനിസ്റ്റർ നദിയുടെ ഒരു പോഷകനദിയായ ലിംനിറ്റ്സിയുടെ തീരത്താണ് ഇത് നിലകൊള്ളുന്നത്. ബോയ്‌കോ ലാൻഡിന്റെ എത്‌നോഗ്രാഫിക്കൽ മേഖലയുടെ കിഴക്കൻ അതിർത്തിയിലാണ് നഗരത്തിൻറെ സ്ഥാനം.
ചരിത്രം
1437 മെയ് 27-ലെ ഒരു നഗര പുരാവൃത്തത്തിലെ ഇതേ പേരിലുള്ള ഒരു ഗ്രാമത്തെക്കുറിച്ചുള്ള വിവരണമാണ് കാലുഷിനെക്കുറിച്ചുള്ള ആദ്യകാല പരാമർശനം. അക്കാലത്ത്, മുഴുവൻ  റെഡ് റുഥേനിയോടും ചേർന്ന്, ഈ ഗ്രാമവും പോളണ്ട് രാജ്യത്തിന്റെ ഭാഗമെന്ന നിലയിൽ, അതിന്റെ പോളിഷ് നാമമായ കാലുസ് എന്നാണ് അറിയപ്പെട്ടിരുന്നത്. 16-ആം നൂറ്റാണ്ടിന്റെ പകുതി വരെ, കാലൂസ് നഗരം റുഥേനിയൻ വോയിവോഡ്ഷിപ്പിലെ ഹാലിക്സ് ലാൻഡിന്റെ ഭാഗമായിരുന്നു. ഇത് അക്കാലത്ത് യവമദ്യം, മദ്യനിർമ്മാണശാലകൾ, ഉപ്പ് ഖനനം എന്നിവയ്ക്ക് പേരുകേട്ടതായിരുന്നു. 1469-ൽ രാജാവ് കാസിമിയർസ് ജാഗിയേലോൺസിക്ക് അവിടെ ഒരു റോമൻ കത്തോലിക്കാ ഇടവക പള്ളി സ്ഥാപിച്ചു.
1549-ൽ പോളിഷ് ക്രൗണിന്റെ (മാഗ്ഡെബർഗ് അവകാശങ്ങൾ) അധികാരത്തിൽ കിരീടാവകാശിയായ ഹെറ്റ്മാൻ മിക്കോലാജ് സീനിയാവ്സ്കി കാലുഷിനെ ഒരു നഗരമായി സംയോജിപ്പിച്ചു. നൈട്രേറ്റ് ഉൽപ്പാദിപ്പിക്കുന്നതിൽ വൈദഗ്ദ്ധ്യം നേടിയ രാസ വ്യവസായ നഗരമായി കാലുഷ് ഇതിനകം അറിയപ്പെട്ടുതുടങ്ങിയിരുന്നു. സിയെനിയാവ്‌സ്‌കി കുടുംബത്തിന്റെ ലെലിവ കോട്ട് ഓഫ് ആംസിൽ നിന്ന് ഉരുത്തിരിഞ്ഞ സമകാലീന നഗരത്തിൻറെ കോട്ട് ഓഫ് ആംസ് വിയന്ന യുദ്ധ വിജയത്തിനായി സമർപ്പിക്കപ്പെട്ടതാണ്, അതേസമയം ഷീൽഡിന്റെ ഉപരിഭാഗത്ത് മൂന്ന് ധവള ഉപ്പ് ചൂളകളും ഉൾക്കൊണ്ടിരിക്കുന്നു. 1595-ൽ 55 ഭവനങ്ങളുണ്ടായിരുന്ന കാലുഷ്, ക്രിമിയൻ ടാട്ടറുകളുടെ കൊള്ളയടിയ്ക്ക് വിധേയമായി. നഗരത്തിൽ രണ്ട് പ്രധാന യുദ്ധങ്ങൾ നടന്നിട്ടുണ്ട്. 1672-ൽ, ഹെറ്റ്മാൻ ജാൻ സോബിയെസ്കിയുടെ സൈന്യം സെലിം I ഗിറേയുടെ കീഴിലുള്ള ടാട്ടറുകളുമായി ഏറ്റുമുട്ടുകയും, മൂന്ന് വർഷത്തിന് ശേഷം ആൻഡ്രസെജ് പൊട്ടോക്കി ഇവിടെ തുർക്കികളുമായി യുദ്ധം ചെയ്തു. 1772-ൽ, പോളണ്ടിന്റെ വിഭജനത്തെത്തുടർന്ന്, ഹബ്സ്ബർഗ് സാമ്രാജ്യം പിടിച്ചെടുത്ത നഗരം അവിടെ 1918 വരെ തുടർന്നു.
രാസവസ്തുക്കളെ തിരിച്ചറിയാനുള്ള അന്താരാഷ്ട്രരീതി
ഐ‌യു‌പിഎ‌സിയുടെ രാസവസ്തുക്കളെ തിരിച്ചറിയാനുള്ള അന്താരാഷ്ട്രരീതി (International Chemical Identifier‌) (InChI / <span title="/ˈ/: primary stress follows">ˈ <span title="/ɪ/: 'i' in 'kit'">ɪ n <span title="/tʃ/: 'ch' in 'China'">tʃ <span title="/iː/: 'ee' in 'fleece'">iː /  IN-chee or / <span title="/ˈ/: primary stress follows">ˈ <span title="/ɪ/: 'i' in 'kit'">ɪ <span title="/ŋ/: 'ng' in 'sing'">ŋ k <span title="/iː/: 'ee' in 'fleece'">iː  /  ING-kee) എന്നത് രാസവസ്തുക്കളെ തിരിച്ചറിയാനും രേഖപ്പെടുത്താനും വേണ്ടി ഉണ്ടാക്കിയ ഒരു പൊതുമാനദണ്ഡമാണ്. അക്ഷരങ്ങളായി രേഖപ്പെടുത്തുന്നതുവഴി അത്തരം അക്ഷരക്കൂട്ടങ്ങളെ മറ്റു ഡാറ്റാബേസുകളിലും എളുപ്പത്തിൽ തിരയാൻ ഇതുവഴി കഴിയും. 2000-2005 കാലത്ത് ആദ്യം IUPAC (International Union of Pure and Applied Chemistry) യും NIST (National Institute of Standards and Technology) - ഉം കൂടി വികസിപ്പിച്ചെടുത്ത ഈ മാർഗ്ഗം ഉടമസ്ഥാവകാശമില്ലാത്തരീതിയിലായിരുന്നു ഉണ്ടായിരുന്നത്.
കാലുഷ്
ചരിത്രം
രണ്ടാം പോളിഷ് റിപ്പബ്ലിക്കിൽ, സ്റ്റാനിസ്ലാവോവ് വോയിവോഡ്ഷിപ്പിലെ ഒരു കൗണ്ടിയുടെ ആസ്ഥാനമായിരുന്നു കലുഷ്/കലുസ്. ഏതാണ്ട് തുല്യ അനുപാതത്തിൽ പോളണ്ടുകാർ, ഉക്രേനിയക്കാർ, ജൂതന്മാർ എന്നിവരുൾപ്പെട്ട  നഗര ജനസംഖ്യ ഏകദേശം 15,000 ആയിരുന്നു. 1939-ൽ പോളണ്ട് അധിനിവേശത്തെത്തുടർന്ന് ഈ പട്ടണം സോവിയറ്റ് യൂണിയന്റെ അധീനതയിലായി. 1941 ജൂലൈ 2 മുതൽ 1944 ജൂലൈ 30 വരെയുള്ള തേർഡ് റീച്ചിന്റെ (നാസി ജർമ്മനി) അധിനിവേശത്തെത്തുടർന്ന് അത് 1944-ൽ സോവിയറ്റ് യൂണിയനിലേയ്ക്ക് തിരിച്ചെത്തി. രണ്ടാം ലോകമഹായുദ്ധസമയത്ത് നഗരവാസികൾ നിരവധി വംശഹത്യകൾക്ക് സാക്ഷ്യം വഹിച്ചു. 1940-ൽ, സോവിയറ്റ് യൂണിയൻ പോളീഷ് വംശജർ, ഉക്രേനിയക്കാർ, മറ്റുള്ളവർ തുടങ്ങി വിവിധ ദേശീയതകളുള്ള കാലുഷ് നിവാസികളെ പട്ടണം വിടാൻ നിർബന്ധിക്കുകയും സൈബീരിയയിലേക്ക് നിർബന്ധിതമായി മാറ്റുകയും ചെയ്തു. പിന്നീട്, 1941-ന്റെ അവസാനത്തിലും 1942-ലും, കാലുഷിലെ ഭൂരിഭാഗം ജൂത നിവാസികളും ജർമ്മൻ സൈന്യത്താൽ വധിക്കപ്പെട്ടു. 16-ആം നൂറ്റാണ്ട് മുതൽ, നഗരത്തിൽ അഭിവൃദ്ധി പ്രാപിച്ചുവന്ന ഒരു ജൂത സമൂഹം ചില സമയങ്ങളിൽ നഗര ജനസംഖ്യയുടെ ഭൂരിഭാഗവും ഉൾപ്പെട്ടിരുന്നു, എന്നിരുന്നാലും, 1941-ൽ, നഗരം നാസി നിയന്ത്രണത്തിലായിരിക്കെ, ആ സമൂഹവും ഫലത്തിൽ ഇല്ലാതായി. പോളിഷ് ഹോം ആർമി (എകെ) നഗരത്തിലും അതിന്റെ പ്രദേശത്തും സജീവമായിരുന്നു. 1944 ജൂലൈ പകുതിയോടെ ഓപ്പറേഷൻ ടെമ്പസ്റ്റ് സമയത്ത് ഈ നഗരം തന്നെ എകെ പിടിച്ചെടുത്തിരുന്നു. 1945-ൽ കാലുഷിലെ പോളിഷ് നിവാസികൾ വീണ്ടെടുക്കപ്പെട്ട പ്രദേശങ്ങളിലേക്ക് പുറന്തള്ളപ്പെട്ടു.
1972 മാർച്ച് 20 ന് കലുഷ് നഗരം പ്രാദേശിക പ്രാധാന്യമുള്ള ഒരു നഗരമായി മാറി. ആൾ സെയിൻറ്സ് ഓഫ് ഉക്രേനിയൻ ഓർത്തഡോക്സ് ചർച്ച് (കൈവ് പാത്രിയാർക്കേറ്റ്), ദ കാത്തലിക് സെയിൻറ് വാലന്റൈൻ ചർച്ച്, ഉക്രേനിയൻ ഗ്രീക്ക്-കത്തോലിക് ചർച്ച് ഓഫ് സെയിൻറ് നിക്കോളാസ് തുടങ്ങിയ നിരവധി പ്രാദേശിക ക്ഷേത്രങ്ങളിൽ അടുത്തിടെ നിരവധി പുനരുദ്ധാരണങ്ങൾ നടന്നിട്ടുണ്ട്. 2020 ജൂലൈ 18 വരെ, കലുഷ് ഒബ്ലാസ്റ്റ് പ്രാധാന്യമുള്ള ഒരു നഗരമായി സംയോജിപ്പിക്കപ്പെടുകയും റയോണിൽ ഉൾപ്പെടുന്നില്ലെങ്കിലും കലുഷ് റയോണിന്റെ ഭരണ കേന്ദ്രമായി പ്രവർത്തിച്ചു. 2020 ജൂലൈയിൽ, ഇവാനോ-ഫ്രാങ്കിവ്സ്ക് ഒബ്ലാസ്റ്റിലെ റയോണുകളുടെ എണ്ണം ആറായി കുറയ്കുന്ന ഉക്രെയ്നിന്റെ ഭരണപരിഷ്കാര നടപടികളുടെ ഭാഗമായി, കാലുഷ് നഗരം കാലുഷ് റയോണിൽ ലയിപ്പിച്ചു.
രാസവസ്തുക്കളെ തിരിച്ചറിയാനുള്ള അന്താരാഷ്ട്രരീതി
1.04 വേർഷനുമുൻപ് സൗജന്യമായ ഓപൺ സോഴ്‌സ് ലൈസൻസ് ആയിരുന്നത്, ഇപ്പോൾ IUPAC-InChI Trust License എന്ന പ്രത്യേകമായൊരു ലൈസൻസിലാണ് ലഭിക്കുന്നത്.
ഇഞ്ചി-കീ
വലത്ത്‌|ലഘുചിത്രം|Morphine structure
സോഫ്‌റ്റ്‌വേറുകളും സേവനങ്ങളും
വർഗ്ഗം:രസതന്ത്രനാമകരണം
ഇസ്ലാമിക് റിപ്പബ്ലിക് ഓഫ് ഇറാൻ റെയിൽവേയ്സ്
ഇറാൻ സർക്കാരിന്റെ ഉടമസ്ഥതയിലുള്ള പൊതുമേഖല സ്ഥാപനമാണ് ഇസ്ലാമിക് റിപ്പബ്ലിക് ഓഫ് ഇറാൻ റെയിൽവേയ്സ് (Persian: شركت راه آهن جمهوری اسلامی ایران).
ചരിത്രം
1887-ൽ നാസിർ അൽ-ദിൻ ഷായുടെ കാലത്ത് തെക്കൻ ടെഹ്രാനിൽ കുതിരകൾ വലിക്കുന്ന മീറ്ററ് ഗേജ് റെയിൽവേ ഉണ്ടായിരുന്നു. പിന്നീട് ഇത് ആവിയന്ത്രമാക്കി. 8.7 കി.മീ ദൂരമുണ്ടായിരുന്ന ഈ പാത 1952-ൽ നിർത്തലാക്കി.
ഫാർഡെർ ദേശീയോദ്യാനം
ഫാർഡെർ ദേശീയോദ്യാനം (നോർവീജിയൻ: Færder nasjonalpark) നോർവേയിലെ വെസ്റ്റ്‍ഫോർഡിലുള്ള നോട്ടെറോയ്, റ്റ്‍ജോമെ എന്നിവിടങ്ങളിൽ സ്ഥിതിചെയ്യുന്ന ഒരു ദേശീയോദ്യാനമാണ്. ഏറെക്കുറെ ഒരു മറൈൻ പാർക്കായി പരിഗണിക്കപ്പെടുന്ന ഇതിൽ ഏതാനും ദ്വീപുകളും തീരപ്രദേശങ്ങളും ഉൾപ്പെടുന്നു. ഈ ദേശീയോദ്യാനത്തിൻറെ കിഴക്കുഭാഗത്ത് വൈട്രേ ഹ്വാലെർ ദേശീയോദ്യാനം അതിരായി വരുന്നു. ഫാർഡെർ ദേശീയോദ്യാനത്തിൻറെ ആകെ വിസ്തൃതി 340 ചതുരശ്ര കിലോമീറ്റർ (130 ചതുരശ്ര മൈൽ) ആണ്. ഇതിൽ 325 ചതുരശ്ര മൈൽ (125 ചതുരശ്ര മൈൽ) പ്രദേശം സമുദ്ര ഭാഗവും 15 ചതുരശ്ര കിലോമീറ്റർ ​(6 ചതുരശ്ര മൈൽ) പ്രദേശം കരഭൂമിയുമാണ്. 2013 ആഗസ്റ്റ് 23 നാണ് ഈ ദേശീയോദ്യാനം രൂപവൽക്കരിക്കപ്പെട്ടത്. ബൊലേർണെ ദ്വീപസമൂഹത്തിൻറെ വലിയ ഭാഗവും അതുപോലെതന്നെ സംരക്ഷിക്കപ്പെട്ടിരിക്കുന്ന ഫാർഡെർ ലൈറ്റ് ഹൌസ്, സ്റ്റോർ ഫാർഡെർ ലൈറ്റ് ഹൌസിൻറെ അവശിഷ്ടങ്ങൾ എന്നിവ ഇതിലെസംരക്ഷിത എടുപ്പുകളാണ്.
ആമവണ്ട്
ആമയുടെ ആകൃതിയോട് സാമ്യമുള്ള വണ്ടുകൾ(Cassidinae). Coleoptera എന്ന ഓർഡറിൽ പെടുന്നു. ദീർഘവൃത്താകാരമായതും കോൺവെക്സ് ആകൃതിയുള്ളതുമായ ശരീരമാണ് ഇത്തരം വണ്ടുകൾക്ക്. ഇലകളിലാണ് ഇവയുടെ താമസം. ഇലവണ്ടുകൾ എന്ന വിഭാഗത്തിൽപ്പെടുന്നവയാണിവർ. ആകർഷകങ്ങളായ നിറങ്ങളിൽ വിവിധ സ്പീഷീസുകളിൽ കാണപ്പെടുന്നു. ഒരു സെന്റീമീറ്റർ വരെ വലിപ്പം. സ്വർണയാമവണ്ട് ഏറെ ശ്രദ്ധയാകർഷിക്കുന്ന ഒന്നാണ്. നേരിയ പച്ചകലർന്ന സ്വർണനിറമുള്ള ഈ വണ്ടുകളെ ആരെങ്കിലും ശല്യപ്പെടുത്തിയാൽ അവയുടെ നിറം ഓറഞ്ചായി മാറും. ഇടയ്ക്ക് കറുത്ത പുള്ളികളും ഉണ്ടാവും. മിക്ക സ്പീഷീസുകളുടെയും വർണാഭമായ നിറങ്ങൾ മരണത്തോടെ ഇല്ലാതാവും. left|250px|thumb|ഒരു തരം ആമവണ്ട‌്
ജീവിതചക്രം
ലാർവ്വയും മാതൃജീവിയും ഒരു ചെടിയിൽത്തന്നെയായിരിക്കും കാണപ്പെടുക. ഒരു വർഷത്തിൽ തന്നെ നിരവധി തലമുറകൾക്ക് ജന്മം നൽകും.
അവലംബം
വർഗ്ഗം:വണ്ടുകൾ
Cassidinae
കുർദ്ദിഷ് പാചകം
ലഘുചിത്രം| പരമ്പരാഗത കുർദിഷ് ഭക്ഷണം ലഘുചിത്രം| ഡോൾമ ലഘുചിത്രം| പക്ലവ (ബക്ലവ) കുർദിഷ് ഭക്ഷണവിഭവങ്ങൾ (   അല്ലെങ്കിൽ ഷ്വാരിന കുർദ ) കുർദിഷ് ജനത തയ്യാറാക്കിയ വൈവിധ്യമാർന്ന ഭക്ഷണങ്ങൾ ഉൾക്കൊള്ളുന്നു. ഇറാൻ, തുർക്കി, ഇറാഖ്, സിറിയ, അർമേനിയ എന്നിവിടങ്ങളിൽ കുർദുകളുടെയും അവരുടെ അടുത്ത അയൽവാസികളുടെയും സാംസ്കാരിക സമാനതകളുണ്ട്. ബിരിയാണി പോലുള്ള ചില വിഭവങ്ങൾ ഇന്ത്യൻ ഉപഭൂഖണ്ഡവുമായി പങ്കിടുന്നു. പടിഞ്ഞാറൻ ഏഷ്യൻ പാചകരീതിയിൽ കുർദിഷ് ഭക്ഷണം സാധാരണമാണ്.
പാചക ആചാരങ്ങൾ
കുർദിഷ് ഭക്ഷണത്തിൽ വൈവിധ്യമാർന്ന പഴങ്ങളും പച്ചക്കറികളും ഉൾപ്പെടുന്നു. ആട്ടിൻകുട്ടിയും ചിക്കനും പ്രാഥമിക മാംസമാണ്. പ്രഭാതഭക്ഷണം സാധാരണയായി പരന്ന റൊട്ടി, ചീസ്, തേൻ, ആടുകൾ അല്ലെങ്കിൽ പശു തൈര്, ഒരു ഗ്ലാസ് കട്ടൻ ചായ എന്നിവയാണ്. ഉച്ചഭക്ഷണത്തിനായി, ആട്ടിറച്ചിയും  പച്ചക്കറികളും  തക്കാളി സോസ് ചേർത്ത് പാകം ചെയ്യുന്നു. ഇത് ഒരു ഇഷ്ടു (സറ്റ്യൂ) പോലുള്ളതാണ്. ഇത് ചോറു ചേർത്ത ഭക്ഷിക്കുന്നു. സാധാരണയായി ചോറ്അല്ലെങ്കിൽ ഫ്ലാറ്റ് അപ്പം (നാൻ ). കറി വിഭവങ്ങൾ ചേർത്ത് കഴിക്കുന്ന രീതി ആണൂള്ളത്. മുന്തിരി, മാതളനാരങ്ങ, അത്തിപ്പഴം, വാൽനട്ട് എന്നിവയ്ക്ക് അനുയോജ്യമായ കാലാവസ്ഥയും മണ്ണും കുർദിസ്ഥാനിലുണ്ട്. കുർദിഷ് തേനിന് വ്യക്തമായ നേരിയ രുചി ഉണ്ട്, ഇത് പലപ്പോഴും തേനടയോടെ വിൽക്കപ്പെടുന്നു. ആടുകളിൽ നിന്നും പശുവിൻ പാലിൽ നിന്നും പാലുൽപ്പന്നങ്ങളും കുർദിസ്ഥാൻ ഉത്പാദിപ്പിക്കുന്നു. കുർദുകൾക്കെതിരേ പല തരം ഉണ്ടാക്കുകയും കൊഫ്ത ആൻഡ് കുബ്ബ, പറഞ്ഞല്ലോ മാംസം നിറഞ്ഞു.
കുർദിഷ് പാചകരീതിയുടെ പ്രധാന വിഭവങ്ങൾ ബെർബെസെൽ, ബിരിയാണി, ഡോക്ലിവ്, കെല്ലെയ്ൻ, കുല്ലെറനാസ്കെ, കുട്ടിൽക്, പാരീവ് തോബൗ ലി, കുക്കി ( മാംസം അല്ലെങ്കിൽ പച്ചക്കറി പീസ്), ബിരിൻ ( വെളുത്ത അരി മാത്രം അല്ലെങ്കിൽ മാംസം അല്ലെങ്കിൽ പച്ചക്കറികൾ, ഔഷധസസ്യങ്ങൾ ), വിവിധതരം സലാഡുകൾ, പേസ്ട്രികൾ, കൂടാതെ കുർദിസ്ഥാനിലെ വിവിധ ഭാഗങ്ങളിൽ നിന്നുള്ള പാനീയങ്ങളും. മറ്റു പ്രശസ്തമായ വിഭവങ്ങൾ ഉണ്ട് മക്ലുബ, കൊഫ്ത, ശിഫ്ത, Shilah മുട്ട, ഗോതമ്പ്, സൂപ്പ്, ബീറ്റ്റൂട്ട്, ഇറച്ചി സൂപ്പ്, സ്വീറ്റ് തക്കാരിച്ചെടി, ചര്ദമൊന് കുക്കികൾ, ലെംതില് കൂടെ / മരഗ, ചീര ബുര്ഗുല് പിലഫ്, മെനെമെന്, മെഹീരിനെ, ഊർ u പൂന്താനത്തിന്റെ, യപ്രഖ്, ഛിഛ്മ ഈ വിഭവം എർബിൽ (ഹ്യൂലാർ), ടെഫ്റ്റി, നിസ്‌കീൻ, നെയ്ൻ നിസ്‌കാൻ എന്നിവയിൽ സാധാരണമാണ്.
കുർദിഷ് വിഭവങ്ങളിൽ ഒന്നാണ് പിരാൻഷഹറിലും മഹാബാദിലും പ്രചാരത്തിലുള്ള കർദുപിലാവ്.
കുർദിഷ് കൃഷിക്കാർക്കിടയിൽ പരമ്പരാഗത വിഭവമായ സവർ, ഗോതമ്പ് ധാന്യങ്ങൾ ചേർത്ത് തിളപ്പിച്ച് വെയിലത്ത് ഉണക്കി ഒരു മോർട്ടറിൽ ( കുഴിയിൽ ) അടിക്കുന്നു. ഗോതമ്പ് ഒരു മില്ലിൽ ( ഡിസ്റ്റാർ ) ചതച്ചുകളയും. തത്ഫലമായുണ്ടാകുന്ന ധാന്യ ഭക്ഷണം തിളപ്പിച്ച് വിളമ്പാം.
ചെറുതായി മസാലകൾ തക്കാളി സോസിൽ വഴുതനങ്ങ, പച്ചമുളക്, കോർജെറ്റ്, ഉരുളക്കിഴങ്ങ് എന്നിവയുടെ വിഭവമാണ് തപ്‌സി. പച്ചമുളക്, തക്കാളി, ഉള്ളി, മുളക് എന്നിവയുടെ സോസിൽ നാൻ പാളികൾ അടങ്ങിയതാണ് തഷ്രീബ്. ഒരു സാധാരണ കുർദിഷ് പ്രഭാതഭക്ഷണത്തിൽ ചീസ്, വെണ്ണ, ഒലിവ്, മുട്ട, തക്കാളി, വെള്ളരി, പച്ചമുളക്, റീസൽ (ജാം / മാർമാലേഡ്; മുഴുവൻ പഴങ്ങളുടെയും സംരക്ഷണം), സാധാരണയായി കെയ്‌മാക്കിന്റെ മുകളിൽ കഴിക്കുന്ന തേൻ എന്നിവ ഉൾപ്പെടുന്നു. സോസേജ്, ചുട്ടുപഴുത്ത സാധനങ്ങൾ, സൂപ്പ് എന്നിവപോലും കുർദിസ്ഥാനിൽ പ്രഭാത ഭക്ഷണമായി കഴിക്കാം. പൈഡ് പോലുള്ള പരമ്പരാഗത ബ്രെഡുകളേക്കാൾ കൂടുതൽ, പുറംതോട് വെളുത്ത അപ്പം വ്യാപകമായി ഉപയോഗിക്കുന്നു. പ്രഭാതഭക്ഷണത്തിനുള്ള ഒരു സാധാരണ കുർദിഷ് പ്രത്യേകതയെ മെനെമെൻ എന്ന് വിളിക്കുന്നു, ഇത് വറുത്ത തക്കാളി, കുരുമുളക്, ഒലിവ് ഓയിൽ, മുട്ട എന്നിവ ഉപയോഗിച്ച് തയ്യാറാക്കുന്നു. സ്ഥിരമായി, പ്രഭാതഭക്ഷണത്തിൽ കറുത്ത ചായ നൽകുന്നു.
അവധിക്കാല ആഘോഷങ്ങൾ
നവ്രോസ്എന്ന ഫെസ്റ്റിവൽ നടക്കുന്ന സമയത്ത്, കുർദ്ദുകൾ പിക്നിക്കിന് ആസ്വദിക്കാൻ ആഗ്രഹിക്കുന്നു അപ്പോൾ പലപ്പോഴും കൂടെ, പരമ്പരാഗത ഭക്ഷണം ദൊല്മ, ഒപ്പം വിളിച്ചു പരമ്പരാഗത കുർദിഷ് നൃത്തം ഹല്പെര്കെ എന്നിവയും ഉണ്ടാകും.
ചിക്കൻ, ചോറ്, ഡോൾമ, ബിരിയാണി തുടങ്ങിയ ഈദ് ഭക്ഷണങ്ങളും കുർദിഷ് ആളുകൾ ആസ്വദിക്കുന്നു.
ബാഹ്യ ലിങ്കുകൾ
വർഗ്ഗം:കുർദിഷ് ജനത
ജോൺ മക്അഫി
ജോൺ ഡേവിഡ് മക്അഫി (ജീവിതകാലം: സെപ്റ്റംബർ 18, 1945 - ജൂൺ 23, 2021)  ഒരു ബ്രിട്ടീഷ്-അമേരിക്കൻ കമ്പ്യൂട്ടർ പ്രോഗ്രാമറും വ്യവസായിയുമായിരുന്നു. 1987 ൽ മക്അഫി അസോസിയേറ്റ്സ് എന്ന സോഫ്റ്റ്‍വെയർ കമ്പനി സ്ഥാപിച്ച അദ്ദേഹം 1994 ൽ കമ്പനിയിൽ നിന്ന് രാജിവയ്ക്കുന്നതുവരെ അത് നടത്തിക്കൊണ്ടുപോയി. ആദ്യ വാണിജ്യ ആന്റിവൈറസ് സോഫ്റ്റ്‍വെയറായ മക്അഫിയുടെ സ്രഷ്ടാവെന്ന നിലയിൽ ആദ്യകാല വിജയം നേടിയ മക്അഫി അസോസിയേറ്റ്സ് ഇപ്പോൾ എന്റർപ്രൈസ് സെക്യൂരിറ്റി സോഫ്റ്റ്‍വെയറുകളുടെ നിർമ്മാണത്തിൽ ശ്രദ്ധ കേന്ദ്രീകരിച്ചിരിക്കുന്നു. 2011 ൽ കമ്പനി ഇന്റൽ കോർപ്പറേഷന്റെ നിയന്ത്രണത്തിലായെങ്കിലും അത് മക്അഫി എന്ന ബ്രാൻഡ് നാമം ഇപ്പോഴും വഹിക്കുന്നു. 2007-2008 സാമ്പത്തിക പ്രതിസന്ധിയിൽ നിക്ഷേപം ഇടിയുന്നതിന് മുമ്പായി 2007 ൽ മക്അഫിയുടെ സമ്പത്ത് 100 മില്യൺ ഡോളറിലെത്തിയിരുന്നു.
മക്അഫി അസോസിയേറ്റ്‌സിൽ നിന്ന് പുറത്തുപോയ ശേഷം, ട്രൈബൽ വോയ്‌സ് (പോവ്‍വോവ് ചാറ്റ് പ്രോഗ്രാമിന്റെ നിർമ്മാതാക്കൾ), ക്വോറംഎക്സ്, ഫ്യൂച്ചർ ടെൻസ് സെൻട്രൽ തുടങ്ങിയ സ്ഥാപനങ്ങൾ അദ്ദേഹം സ്ഥാപിച്ചു. എവരികീ, എം‌ജിടി ക്യാപിറ്റൽ ഇൻ‌വെസ്റ്റ്‌മെൻറ്, ലൿസ്‌കോർ തുടങ്ങിയ കമ്പനികളുടെ നേതൃസ്ഥാനങ്ങളിലും അദ്ദേഹം പ്രവർത്തിച്ചിരുന്നു. സ്മാർട്ട്‌ഫോൺ അപ്ലിക്കേഷനുകൾ, ക്രിപ്‌റ്റോകറൻസി, യോഗ, ഹെർബൽ ആൻറിബയോട്ടിക്കുകൾ എന്നിവ അദ്ദേഹത്തിന്റെ സ്വകാര്യ, ബിസിനസ് താൽപ്പര്യങ്ങളിൽ ഉൾപ്പെടുന്നു. അദ്ദേഹം വർഷങ്ങളോളം ബെലീസിൽ താമസിച്ചുവെങ്കിലും ഒരു കൊലപാതക്കേസിൽ സംശയിക്കപ്പെട്ട് ചോദ്യം ചെയ്യുന്നതിനായി ബെലീസ് ആവശ്യപ്പെട്ടപ്പോൾ 2013 ൽ അമേരിക്കൻ ഐക്യനാടുകളിലേയ്ക്ക് മടങ്ങി.
മക്ആഫി ഒരു രാഷ്ട്രീയ പ്രവർത്തകൻകൂടിയായിരുന്നു. 2016 ലും 2020 ലും അമേരിക്കൻ പ്രസിഡന്റ് തെരഞ്ഞെടുപ്പിൽ ലിബർട്ടേറിയൻ പാർട്ടി നോമിനിയായിരുന്നു അദ്ദേഹം. 2016 മുതൽ 2018 വരെയുള്ള കാലഘട്ടത്തിൽ നിരവധി നികുതിവെട്ടിപ്പുകേസുകളിൽ പ്രതിയായ മെക്കാഫി 2020 ഒക്ടോബറിൽ സ്പെയിനിൽവച്ച് അറസ്റ്റ് ചെയ്യപ്പെട്ടു. നാലുവർഷത്തിനിടെ വരുമാനനികുതി അടയ്ക്കുന്നതിൽ മക്അഫി പരാജയപ്പെട്ടുവെന്ന് ആരോപിച്ചുകൊണ്ട് യു.എസ്. ഫെഡറൽ പ്രോസിക്യൂട്ടർമാർ ക്രിമിനൽ, സിവിൽ കുറ്റങ്ങളും അദ്ദേഹത്തിന്റെമേൽ ചുമത്തിയിരുന്നു.
യു.എസിലേക്ക് കൈമാറുന്നതിന് ഉത്തരവിട്ടതിനു തൊട്ടുപിന്നാലെ 2021 ജൂൺ 23 ന് മക്അഫിയെ ബാഴ്സലോണയ്ക്കടുത്തുള്ള ജയിലിലെ സെല്ലിൽ തൂങ്ങിമരിച്ച നിലയിൽ കണ്ടെത്തി.
ആദ്യകാലജീവിതം
യുണൈറ്റഡ് കിംഗ്ഡത്തിലെ ഗ്ലൗസെസ്റ്റർഷയറിൽ ഫോറസ്റ്റ് ഓഫ് ഡീനിലെ സിൻഡർഫോർഡിൽ സ്ഥിതിചെയ്യുന്ന ഒരു യു.എസ്. ആർമി താവളത്തിൽ ജോലി ചെയ്തിരുന്ന ഒരു അമേരിക്കൻ പിതാവിന്റേയും ബ്രിട്ടീഷ് മാതാവിന്റേയും പുത്രനായി  മക്അഫി ജനിച്ചു. വിർജീനിയയിലെ സേലത്താണ് അദ്ദേഹം തന്റെ ബാല്യകാലം ചെലവഴിച്ചത്. ഒരു അമേരിക്കക്കാരനെന്നതിനേക്കാൾ ഒരു ബ്രിട്ടീഷുകാരനാണെന്ന വികാരമാണ് തനിക്കുള്ളതെന്ന് മക്അഫി പറയാറുണ്ടായിരുന്നു. മകാഫിക്ക് 15 വയസ്സുള്ളപ്പോൾ, മദ്യപാനിയായ അദ്ദേഹത്തിന്റെ പിതാവ് തോക്കുപയോഗിച്ച് സ്വയം നിറയൊഴിച്ച് മരിച്ചു. 1967 ൽ റൊണോക്ക് കോളേജിൽ നിന്ന് ഗണിതശാസ്ത്രത്തിൽ ബിരുദം നേടിയ അദ്ദേഹത്തിന് തുടർന്ന് 2008 ൽ ഒരു ഓണററി ഡോക്ടർ ഓഫ് സയൻസ് ബിരുദം ലഭിച്ചു.
മകാഫി അസോസിയേറ്റ്സിന് മുമ്പ്
1968 മുതൽ 1970 വരെ ന്യൂയോർക്ക് നഗരത്തിൽ നാസയുടെ ഇൻസ്റ്റിറ്റ്യൂട്ട് ഫോർ സ്പേസ് സ്റ്റഡീസിൽ അപ്പോളോ പ്രോഗ്രാമിൽ പ്രവർത്തിക്കുന്നതിനായി ഒരു പ്രോഗ്രാമറായി മക്കാഫി നിയമിക്കപ്പെട്ടു. അവിടെ നിന്ന് സോഫ്റ്റ്‌വെയർ ഡിസൈനറായി യൂണിവാക്കിലേക്കും പിന്നീട് ഓപ്പറേറ്റിംഗ് സിസ്റ്റം ആർക്കിടെക്റ്റായി സിറോക്സിലേക്കും പോയി. 1978 ൽ കമ്പ്യൂട്ടർ സയൻസസ് കോർപ്പറേഷനിൽ ഒരു സോഫ്റ്റ്വെയർ കൺസൾട്ടന്റായി ചേർന്നു. 1980 മുതൽ 1982 വരെ അദ്ദേഹം കൺസൾട്ടിംഗ് സ്ഥാപനമായ ബൂസ് അല്ലെൻ ഹാമിൽട്ടണിനുവേണ്ടി പ്രവർത്തിച്ചു. 1980 കളിൽ ലോക്ക്ഹീഡിൽ ജോലി ചെയ്യുമ്പോൾ, ആദ്യത്തെ കമ്പ്യൂട്ടർ വൈറസായ ബ്രെയിനിന്റെ ഒരു പകർപ്പ് മക്അഫിക്ക് ലഭിച്ചത് വൈറസുകളെ പ്രതിരോധിക്കാനുള്ള ഒരു സോഫ്റ്റ്വെയർ വികസിപ്പിക്കുന്നതിലേയ്ക്ക് നയിച്ചു.
മക്അഫി അസോസിയേറ്റ്സ്
1987-ൽ മക്അഫി മക്കാഫി അസോസിയേറ്റ്സ് സ്ഥാപിക്കപ്പെടുകയും ഇതിലൂടെ ലോകത്തെ ആദ്യത്തെ ആന്റി വൈറസ് സോഫ്റ്റ്വെയർ പ്രോഗ്രാം വിറ്റഴിക്കപ്പെടുകയും ചെയ്തു. 1992 ൽ കമ്പനി ഡെലവെയർ കോർപ്പറേറ്റ് നിയമപ്രകാരം സംയോജിപ്പിക്കപ്പെടുകയും അതേ വർഷം തന്നെ മൂലധന സമാഹരണത്തിനായി കമ്പനി അതിന്റെ ഓഹരികൾ പൊതുവിലേയ്ക്ക് വിൽക്കുന്ന പ്രക്രിയയ്ക്ക് തുടക്കം കുറിക്കുകയും ചെയ്തു. 1994 ൽ, മൿഅഫീ അസോസിയേറ്റ്സ് പൊതുമേഖലയിലേയ്ക്ക് വ്യാപിപ്പിച്ച് രണ്ട് വർഷത്തിന് ശേഷം, കമ്പനിയിൽ തനിക്ക് അവശേഷിച്ചിരുന്ന ഓഹരികളും അദ്ദേഹം വിറ്റഴിച്ചു. പിന്നീട് അതിന്റെ പ്രവർത്തനങ്ങളിൽ അദ്ദേഹത്തിന് കൂടുതൽ പങ്കാളിത്തം ഉണ്ടായിരുന്നില്ല.
വിവിധ ലയനങ്ങൾക്കും ഉടമസ്ഥാവകാശ മാറ്റങ്ങൾക്കും ശേഷം, 2010 ഓഗസ്റ്റിൽ ഇന്റൽ കോർപ്പറേഷൻ മക്അഫിയെ സ്വന്തമാക്കി. 2014 ജനുവരിയിൽ ഇന്റൽ മക്അഫിയുമായി ബന്ധപ്പെട്ട ഉൽപ്പന്നങ്ങൾ ഇന്റൽ സെക്യൂരിറ്റിയെന്ന പേരിൽ വിപണനം ചെയ്യുമെന്ന് പ്രഖ്യാപിച്ചു. പേര് മാറ്റത്തിൽ സന്തോഷം പ്രകടിപ്പിച്ച മക്കാഫി, "ഈ ഗ്രഹത്തിലെ ഏറ്റവും മോശം സോഫ്റ്റ്വെയറുമായുള്ള ഈ ഭീതിജനകമായ ബന്ധത്തിൽ നിന്ന് എന്നെ മോചിപ്പിച്ചതിന് ഇന്റലിനോട് ഞാൻ ഇപ്പോൾ എന്നെന്നേയ്ക്കും കൃതജ്ഞയുള്ളവനാണ്." എന്ന് പ്രസ്താവിച്ചിരുന്നു. എന്നിരുന്നാലും ഉൽപ്പന്നത്തിൻറെ വിപണനം വീണ്ടും മക്അഫി എന്ന പേരിലേയ്ക്ക് തിരിച്ചുപോയി.
മകാഫീ അസോസിയേറ്റ്സിന് ശേഷം
മക്അഫി സ്ഥാപിച്ച മറ്റ് ബിസിനസ്സ് സംരംഭങ്ങളിൽ ഉൾപ്പെടുന്ന ട്രൈബൽ വോയ്‌സ്, ആദ്യത്തെ തൽക്ഷണ സന്ദേശമയയ്‌ക്കൽ പ്രോഗ്രാമുകളിലൊന്നായ പോവോവ് വികസിപ്പിച്ചെടുത്തു. 2003 ൽ ചെക്ക് പോയിന്റ് സോഫ്റ്റ്വെയർ ഏറ്റെടുക്കുന്നതിന് മുമ്പ് 2000 ൽ അദ്ദേഹം ഫയർവാൾ സോഫ്റ്റ്വെയർ നിർമ്മാതാക്കളായ സോൺ ലാബ്സിൽ നിക്ഷേപിക്കുകയും അതിൻറെ ഡയറക്ടർ ബോർഡിൽ അംഗമാകുകയും ചെയ്തു.
അബു ഉബൈദ ഇബ്ൻ ജറാഹ്
പ്രമുഖനായ ഒരു സ്വഹാബിയാണ് അബു ഉബൈദ ഇബ്ൻ ജറാഹ്. മക്കയിൽ ജനിച്ചു. ആദ്യകാലത്ത് തന്നെ ഇസ്‌ലാം ആശ്ലേഷിച്ചു. ബദർ യുദ്ധവേളയിൽ പ്രവാചകനെ അവഹേളിച്ച സ്വന്തം പിതാവിനെ വധിച്ചു. ഇത് പ്രവാചകന്റെ നീരസത്തിനു പാത്രമയെങ്കിലും അദ്ദേഹത്തെ ന്യായീകരിച്ചു ഖുർആൻ ഇറങ്ങി. നിരവധി യുദ്ധങ്ങളിൽ പങ്കെടുത്തു. 639ൽ മരണപ്പെട്ടു. മുസ്‌ലിം സമൂഹത്തിന്റെ സൂക്ഷിപ്പുകാരൻ എന്ന വിശേഷണം പ്രവാചകൻ അദ്ദേഹത്തിന് നൽകുകയുണ്ടായി.
വർഗ്ഗം:സ്വഹാബികൾ
സാഷാ തിരുപ്പതി
ഹമ്മ ഗാനം പാടിയതിനു ശേഷം "ദ ഹമ്മ ഗേൾ" എന്ന പേരിൽ അതിവേഗം പ്രശസ്തയായ സാഷാ, 2018 - ൽ മണിരത്നം സംവിധാനം ചെയ്ത കാറ്റു വെളിയിടൈ എന്ന ചലച്ചിത്രത്തിലെ "വാൻ വരുവാൻ" എന്ന ഗാനത്തിന് മികച്ച പിന്നണി ഗായികയ്ക്കുള്ള ദേശീയ ചലച്ചിത്ര പുരസ്കാരവും അതുപോലെ മികച്ച പിന്നണി ഗായികയ്ക്കുള്ള ഫിലിംഫെയർ അവാർഡും കരസ്ഥമാക്കുകയുണ്ടായി. ബോളിവുഡിൽ അതിവേഗം തരംഗമായി മാറിയ ഓകെ ജാനുവിലെ "ഹമ്മ ഗാനം",, "ഫിർ ഭീ തുംകോ ചഹൂംഗാ" (അർജിത് സിംഗിനോടൊപ്പം), ഹാഫ് ഗേൾഫ്രണ്ട് എന്ന ചലച്ചിത്രത്തിലെ "ബാരിശ്", ശുഭ് മംഗൾ എന്ന ചലച്ചിത്രത്തിലെ "കൻഹ" , മോം എന്ന ചലച്ചിത്രത്തിലെ "ഓ സോന തേരെ ലിയേ "(എ.ആർ റഹ്മാനോടൊപ്പം), " ചൽ കഹീ ദൂർ" എന്നീ പ്രശസ്തമായ ഗാനങ്ങൾ സാഷാ ആലപിച്ചിട്ടുണ്ട്. ജബ് ഹാരി മെറ്റ് സെജൽ, തുമാരി സുലു, 2.0 എന്നീ ചലച്ചിത്രങ്ങൾക്ക് സാഷാ ശബ്ദം നൽകിയിട്ടുണ്ട്. കൂടാതെ ഷങ്കർ സംവിധാനം ചെയ്ത് രജനികാന്ത് കേന്ദ്രകഥാപാത്രത്തെ അവതരിപ്പിച്ച 2.0 എന്ന ചലച്ചിത്രത്തിന്റെ ഹിന്ദി, തമിഴ്, തെലുഗു ഭാഷകളിലുള്ള ശബ്ദട്രാക്കുകളിലും അവർ ഒരു ഗാനം ആലപിച്ചിരുന്നു. തമിഴ്, ഹിന്ദി, തെലുങ്ക് , പഞ്ചാബി , മലയാളം , കന്നഡ , ബംഗാളി , കൊങ്കണി , അറബിക് , ഇംഗ്ലീഷ് എന്നീ ഭാഷകളിലൊക്കെ സാഷാ ഗാനങ്ങൾ ആലപിച്ചിട്ടുണ്ട്. കാസൂ (ആഫ്രിക്കൻ ഉപകരണം), പാശ്ചാത്യ ക്ലാസിക്കൽ ഗിറ്റാർ, കീബോർഡുകൾ , ഹാർമോണിയം എന്നീ സംഗീതോപകരണങ്ങൾ കൈകാര്യം ചെയ്യാനുള്ള പരിശീലനം നേടിയിട്ടുണ്ട്. കെ.എസ്. ചിത്രയും ശ്രേയ ഘോഷലും ആണ് തന്റെ പ്രചോദനമെന്ന് സാഷാ ഒരിക്കൽ പറയുകയുണ്ടായി. അവരുടെ ശബ്ദശൈലിയിലെ ചില ഘടകങ്ങൾ തനിക്കും വേണമെന്ന് ആഗ്രഹിച്ചിട്ടുണ്ടെന്നും പറഞ്ഞിട്ടുണ്ട്. TEDx BITS പിലാനി ഹൈദരാബാദും എ.ആർ റഹ്മാനുമൊത്ത് TED ടോക്കസ് വാങ്കൗവറിന്റെ ഭാഗമായി ഒരു പ്രഭാഷണവും സാഷാ സംഘടിപ്പിച്ചിരുന്നു. മാളൂർ പുരി എന്ന ഗാനരചയിതാവിനൊപ്പം ഉൽക്ക മായൂർ സംവിധാനം ചെയ്ത 'ഐ, ക്ലൗഡ്' എന്ന നാടകത്തിലൂടെയാണ് സാഷാ തിരുപ്പതി നാടക രംഗത്ത് അരങ്ങേറ്റം നടത്തിയത്. 2019 - ലെ പുരുഷന്മാരുടെ ഹോക്കി ലോക കപ്പ് ഉദ്ഘാടന പരിപാടിയിൽ എ.ആർ. റഹ്‌മാനോടൊപ്പം സാഷ തിരുപ്പതിയും പങ്കെടുക്കുകയുണ്ടായി.
മുൻകാലജീവിതം
ഇന്ത്യയിലെ ശ്രീനഗറിൽ ജനിച്ച സാഷാ, കാനഡയിലും ഇന്ത്യയിലും സമയം ചെലവഴിച്ചു. ആറ് വയസ്സുള്ളപ്പോൾ വാങ്കൗവറിൽ പ്രാദേശിക റേഡിയോ ചാനലുകളിൽ പാടിത്തുടങ്ങി. എട്ടു വയസ്സുള്ളപ്പോൾ ആദ്യത്തെ സ്റ്റേജ് പരിപാടി അവതരിപ്പിക്കുകയും പത്താം വയസ്സിൽ ഹിന്ദുസ്ഥാനി സംഗീതം അഭ്യസിക്കാൻ ആരംഭിക്കുകയും ചെയ്തു. അലഹബാദിലെ കമലാ ബോസിൽ നിന്നും ആദ്യകാല സംഗീതത്തിന്റെ പരിശീലനം അവൾക്കു ലഭിച്ചു. പത്മശ്രീ, പത്മഭൂഷൺ ഗിരിജാ ദേവിയുടെ കീഴിൽ ബെനസാസ് ഘരാനയുടെ കീഴിൽ പരിശീലനം നേടുകയും ചെയ്തിട്ടുണ്ട്. 2005 ൽ വാൻകൂവർ റേഡിയോ ചാനലുകൾ റെഡ് എഫ്എമ്മിന്റെ 93.1 സംഘടിപ്പിച്ച ആദ്യ റെഡ് എഫ്.എം ഐഡോൾ സാഷാ തിരുപ്പതിയായിരുന്നു. 2016 ജൂലൈയിൽ ഈ പരിപാടിയുടെ വിധികർത്താവായും സാഷാ പ്രവർത്തിക്കുകയുണ്ടായി.
കാനഡയിൽ ബിസി, സറേയിലെ എൽ മാട്രിസൺ സെക്കൻഡറി സ്കൂളിൽ പഠിച്ചു. 2005 ൽ ബിരുദം നേടി. സിമോൺ ഫ്രേസർ യൂണിവേഴ്സിറ്റിയിലെ ഗോർഡൺ എം. ഷ്രം മേജർ എൻട്രൻസ് സ്കോളർഷിപ്പ്, മാത്യൂസ് മികച്ച അക്കാദമിക് അച്ചീവ്മെന്റ് അവാർഡ്, ദി സറേ അഡ്മിനിസ്ട്രേറ്റർസ് സ്കോളർഷിപ്പ്, ദി യുബിസി പ്രസിഡന്റ്സ് എൻട്രൻസ് സ്കോളർഷിപ്പ്, ഗവർണർ ജനറൽ മെഡ്ലിയൻ പ്രവിശ്യയിൽ 2005 ലെ ഗ്രാജ്വേഷൻ ക്ലാസ് എന്നിവ കരസ്ഥമാക്കിയിട്ടുണ്ട്. കൂടാതെ മാർക്കറ്റിംഗിൽ എംബിഎ ബിരുദവും സാഷാ കരസ്ഥമാക്കിയിട്ടുണ്ട്. പുണെ സിംബയോസിസ് കോളെജിൽ നിന്ന് രണ്ടാം മാസ്റ്റേഴ്സ് പഠനം തുടരുന്നു.
ചലച്ചിത്ര ജീവിതം
ബിരുദാനന്തര ബിരുദ പഠനങ്ങളിൽ മുഴുകുന്നതിനിടെ സാഷാ തിരുപ്പതി ആഘോഷങ്ങളുടെ ഭാഗമായുള്ള പരിപാടികളിലും, സോളോ കൺസേർട്ടുകളിലും ഗാനങ്ങൾ ആലപിക്കുന്നത് തുടർന്നു. ഇതിനു ശേഷമാണ് ബോളിവുഡിൽ പ്രവർത്തിക്കുന്നതിനു വേണ്ടി മുംബൈയിലേക്ക് താമസം മാറിയത്.
കോക് സ്റ്റുഡിയോ സീസൺ 3 യുടെ വേദിയിൽ വച്ച് എ.ആർ. റഹ്മാനാണ് സാഷയെ ആദ്യമായി ചലച്ചിത്ര ഗാനം ആലപിക്കുവാനായി ക്ഷണിച്ചത്. ഇതിനെത്തുടർന്ന് അതേ വർഷം പിന്നീട് കോച്ചടൈയാനിൽ വാടാ വാടാ എന്ന ഗാനം റഹ്‌മാനു വേണ്ടി ആലപിച്ചു. തുടർന്ന് എ.ആർ. റഹ്‌മാൻ തന്നെ സംഗീത സംവിധാനം നിർവ്വഹിച്ച വസന്തബാലൻ സംവിധാനം ചെയ്ത കാവിയ തലൈവൻ എന്ന ചലച്ചിത്രത്തിലെ ഏയ് മിസ്റ്റർ മൈനർ എന്ന ഗാനം സാഷാ തിരുപ്പതിയ്ക്ക് പ്രത്യേക ശ്രദ്ധേയത സമ്മാനിക്കുകയുണ്ടായി. കൂടാതെ നാനേ വരുകിറേൻ, വാൻ വരുവാൻ, സിലുക്കു മരമേ, ഓഡേ ഓഡേ, കാര ആട്ടക്കാരാ, "ഉൻ കാതൽ ഇരുന്താൽ", "തേൻ കാറ്റു", "ഉയിരാഗി" എന്നീ ഗാനങ്ങളും അനിരുദ്ധ് രവിചന്ദറിനു വേണ്ടി അടുത്തിടെ പുറത്തിറങ്ങിയ കാതലാടാ എന്ന ഗാനവും ആലപിച്ചു.
2015 മണിരത്നം സംവിധാനം ചെയ്ത് എ.ആർ. റഹ്‌മാൻ സംഗീത സംവിധാനം നിർവ്വഹിച്ച ഓകെ കൺമണി എന്ന ചിത്രത്തിൽ മൂന്ന് ട്രാക്കുകളിൽ സാഷാ ഗാനങ്ങൾ ആലപിക്കുകയുണ്ടായി - 'കാരാ ആട്ടക്കാരാ', 'പറന്തു സെല്ലവാ', നാനേ വരുകിറേൻ (തെലുഗു റീമേക്കായ ഓകെ ബംഗാരത്തിലെ മൂന്ന് ഗാനങ്ങളും ആലപിച്ചു). എ.ആർ റഹ്മാന്റെ റണൗഖ് ആൽബത്തിൽ റഹ്മാന്റെയും ലത മങ്കേഷ്കറിന്റെയുമൊപ്പവും ലോകപ്രശസ്ത സംവിധായകനായ മജീദ് മജീദിയുടെ മുഹമ്മദ് എന്ന ചിത്രത്തിലും സാഷാ പ്രവർത്തിച്ചിരുന്നു.
എ.ആർ. റഹ്മാനോടൊപ്പം (എൻകോർ ടൂർ 2017, ഇൻഫിനിറ്റ് ലവ് ടൂർ, റഹ്മാനിഷ്ക് ടൂർ, ടി 20 ഓപ്പൺ കൺസേർട്ട്, ഓ 2, വഡോദര ഫെസ്റ്റിവൽ, എൻഎച്ച് 7 വീക്കെൻഡർ, TEDx ടോക്കുകൾ, ENCORE 2017) എന്നിവിടങ്ങളിൽ ഗായകസംഘത്തോടൊപ്പം അവർ പര്യടനം നടത്തിയിരുന്നു. കോക് സ്റ്റുഡിയോ എപ്പിസോഡ്സിന്റെ ഭാഗമായിരുന്ന (സീസൺ 3) സാഷാ, അവർക്കു വേണ്ടി മുപ്പതിലധികം ഗാനങ്ങൾ ആലപിച്ചിട്ടുണ്ട്. ഹിന്ദി സംഗീതസംവിധായ മിഥൂനുമൊത്ത് എം.ടി.വി അപ്പ്പ്ലഗ്ഡ് സീസൺ 4 ന്റെ ഭാഗമായിരുന്നു. അടുത്തിടെ ഗോവയിൽ വച്ചു നടന്ന ബ്രിക്സ് സമ്മിറ്റിൽ ക്ലിന്റൺ സെറെജോയോടൊപ്പം സാഷാ തിരുപ്പതി അവതരണം നടത്തുകയുണ്ടായി.
അംഗീകാരങ്ങൾ
വാൻ വരുവാൻ (കാറ്റു വെളിയിടൈ) എന്ന ഗാനത്തിന് മികച്ച നടിക്കുള്ള ദേശീയ അവാർഡ് 2018 ൽ സാഷാ തിരുപ്പതിയ്ക്ക് ലഭിച്ചു. കൂടാതെ ശുഭ് മംഗൾ സാവ്ധാൻ എന്ന ചലച്ചിത്രത്തിലെ കാൻഹാ എന്ന ഗാനത്തിന് മികച്ച പിന്നണി ഗായികയ്ക്കുള്ള സ്റ്റാർ സ്ക്രീൻ അവാർഡും സൻ ഭാൻവാരാ (ഓകെ ജാനു) എന്ന ഗാനത്തിന് മിർച്ചി മ്യൂസിക് അവാർഡും കാൻഹ എന്ന ഗാനത്തിന് മികച്ച ഗായികയ്ക്കുള്ള ജിയോ ഫിംലിംഫെയർ പുരസ്കാര നാമനിർദ്ദേശവും ലഭിച്ചിരുന്നു. പ്രേക്ഷകരുടെ ഇഷ്ടപ്പെട്ട ഗാനത്തിനായുള്ള ജൂബിലി പുരസ്കാരം, സീ സൈൻ പുരസ്കാരം എന്നിവ ബാരിശ് എന്ന ഗാനത്തിന് 2017 - ൽ ലഭിക്കുകയുണ്ടായി. കൂടാതെ മികച്ച പുതുമുഖ ഗായികയ്ക്കുള്ള മിർച്ചി മ്യൂസിക് അവാർഡ്, കാവിയ തലൈവനിലെ ഏയ് മിസ്റ്റർ മൈനർ എന്ന ഗാനത്തിനും മികച്ച പിന്നണി ഗായികയ്ക്കുള്ള ആനന്ദ വികടൻ ചലച്ചിത്ര പുരസ്കാരം, നാനേ വരുകിറേൻ എന്ന ഗാനത്തിനു ലഭിച്ചു. ഈ രണ്ട് ഗാനങ്ങൾക്കും ഈണമിട്ടത് എ.ആർ. റഹ്‌മാനായിരുന്നു.
ഫിലിം അവാർഡുകൾ
{| class="wikitable sortable" !വർഷം !പുരസ്കാരം !വിഭാഗം !Song !Film !Music Director !Nominated / Won
Mannan Shaah
Baarish (Platinum)
Half Girlfriend''
Tanishk Bagchi
പുറം കണ്ണികൾ
വർഗ്ഗം:ചലച്ചിത്രപിന്നണിഗായകർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1987-ൽ ജനിച്ചവർ വർഗ്ഗം:Pages with unreviewed translations
ചാർവാകൻ (പുസ്തകം)
ചാർവാകൻ (പുസ്തകം)രാഘവേന്ദ്ര ഗോവിന്ദ കുൽക്കർണി എന്ന എഴുത്തുകാരൻ എഴുതിയ ചെറുപുസ്തകത്തിന്റെ മലയാളപരിഭാഷയാണ്. ഇതിന്റെ പരിഭാഷ നിർവ്വഹിച്ചിരിക്കുന്നത് എം. പ്രഭ ആണ്. 1974ൽ ആദ്യം പ്രസിദ്ധീകരിച്ച ഈ പുസ്തകത്തിന്റെ അനേകം പ്രതികൾ ചെലവായി. ഇന്ത്യൻ എതീസ്റ്റ് പബ്ലിഷേഴ്സ്, ന്യൂഡൽഹി ആണ് ഈ പുസ്തകം പ്രസിദ്ധീകരിച്ചിരിക്കുന്നത്.
ആമുഖം
ചാർവ്വാകൻ എന്ന ഈ പുസ്തകത്തിന്റെ ആമുഖം ദിവാൻ ബഹാദൂർ രാജരത്ന വി. വി. ജോഷി ആണ് എഴുതിയിരിക്കുന്നത്. "ഇന്ത്യൻ ദർശനചരിത്രത്തിൽ, ചാർവ്വാകനെയല്ലാതെ മറ്റൊരു ചിന്തകന്റെ അഭിപ്രായങ്ങളെ തെറ്റായി ഉദ്ധരിക്കുകയോ ദുർവ്യാഖ്യാനം ചെയ്യുകയോതെറ്റായി ധരിക്കുകയോ ക്രൂരമായി മാന്തിപ്പൊളിക്കുകയോ ഉണ്ടായിട്ടില്ല" എന്നദ്ദേഹം പറയുന്നു.
"ചാർവ്വകന്റെ ജീവിതത്തേയും ചിന്തയേയും സിദ്ധാന്തങ്ങളേയും സംബന്ധിച്ച് പതിന്നാലുവർഷമായി ശ്രീ രാഘവേന്ദ്ര ഗോവിന്ദ കുൽക്കർണി നടത്തിയ തീക്ഷ്ണമായ ഗവേഷണത്തിന്റെ ഫലമാണ് ഈ ഗ്രന്ഥം" എന്നു പറയുന്നു. ചാർവ്വാകൻ പറഞ്ഞ കാര്യങ്ങൾ ജനഹൃദയത്തിൽ പതിയാനായി കഥാരൂപത്തിലാണ് കുൽക്കർണി അവതരിപ്പിക്കുന്നത്. വിസ്മൃതിയിലാണ്ടുപോയ ചാർവ്വാകനെ യുക്ത്യധിഷ്ഠിതമായ ഭൗതികവാദത്തിന്റെ ഉപജ്ഞാതാവിനെ അദ്ദേഹത്തിന്റെ ചിന്തകളെ, ഉപദേശങ്ങളെ, സിദ്ധാന്തങ്ങളെ ബഹുജനസമക്ഷം അവതരിപ്പിക്കുകവഴി കുൽക്കർണി ചെയ്യുന്ന അതിമഹത്തായ സേവനത്തെ ആമുഖകാരൻ അനുമോദിക്കുന്നുണ്ട്.
തുടർന്ന് വിവർത്തകൻ എം. പ്രഭ പുസ്തകവായനയ്ക്ക് ഒരു വിശദമായ മുഖവുരയും എഴുതിയിട്ടുണ്ട്.
ഡോവ്രെഫ്ജെൽ-സുണ്ടാൾഫ്ജെല്ല ദേശീയോദ്യാനം
ഡോവ്രെഫ്ജെൽ-സുണ്ടാൾഫ്ജെല്ല ദേശീയോദ്യാനം (നോർവീജിയൻ: Dovrefjell-Sunndalsfjella nasjonalpark) നോർവേയിലെ ഒരു ഒരു ദേശീയോദ്യാനമാണ്. 1974 ൽ സ്ഥാപിതമായിരുന്ന മുൻ ഡോവ്രെഫ്‍ജെൽ ദേശീയോദ്യാനം വിപുലീകരിച്ച് പകരമായി പുതിയ ദേശീയോദ്യാനം 2002 ലാണ് സ്ഥാപിക്കപ്പെട്ടത്. ഇത്‍ മൂന്നു നോർവീജിയൻ കൌണ്ടികളായ ഓപ്പ്ലാൻറ്, സോർ-ട്രോണ്ടെലാഗ്, മോർ ഓഗ് റോംസ്‍ഡാൽ എന്നിവയുടെ ഭാഗങ്ങളിലായി 1,693 ചതരുരശ്ര കിലോമീറ്റർ പ്രദേശം ഉൾക്കൊള്ളുന്നു. ഇതിൽ ഡോവ്രെഫ്‍ജെൽ പർവ്വതനിരയുടെ ഭാഗങ്ങളും ഉൾപ്പെട്ടിരിക്കുന്നു.
ബില്ലി ലൂർഡ്
ബില്ലി കാതറിൻ ലൂർഡ്  (ജനനം: ജൂലൈ 17, 1992) ഒരു അമേരിക്കൻ അഭിനേത്രിയാണ്. സ്‌ക്രീം ക്വീൻസ് (2015-2016) എന്ന ഫോക്‌സ് ഹൊറർ കോമഡി പരമ്പരയിലെ ചാനൽ #3 ആയി അഭിനയിച്ചതിനും അമേരിക്കൻ ഹൊറർ സ്റ്റോറി (2017-ഇന്ന് വരെ) എന്ന എഫ്‌.എക്‌സ്. ഹൊറർ ആന്തോളജി പരമ്പരയിലെ വേഷങ്ങളുടെ പേരിലും അവർ അറിയപ്പെടുന്നു. സ്റ്റാർ വാർസ് എന്ന സിനിമാ ത്രയത്തിലെ (2015-2019) ലെഫ്റ്റനന്റ് കോനിക്സായി അവർ വേഷമിട്ടു. നടി കാരി ഫിഷറിന്റെ ഏക മകളാണ് ബില്ലി ലൂർഡ്.
മുൻകാലജീവിതം
ബില്ലി കാതറിൻ ലൂർഡ് 1992 ജൂലൈ 17 ന് കാലിഫോർണിയയിലെ ലോസ് ഏഞ്ചൽസിൽ നടി കാരി ഫിഷറിന്റെയും ടാലന്റ് ഏജന്റ് ബ്രയാൻ ലൂർഡിന്റെയും ഏക മകളായി ജനിച്ചു. നടി ഡെബി റെയ്‌നോൾഡ്‌സിന്റെയും ഗായകൻ എഡ്ഡി ഫിഷറിന്റെയും പേരക്കുട്ടി കൂടിയായ ലൂർഡ്, ചലച്ചിത്ര വ്യവസായത്തിൽ പ്രവർത്തിച്ചിട്ടുള്ള ടോഡ് ഫിഷർ, ജോളി ഫിഷർ, ട്രിസിയ ലീ ഫിഷർ എന്നിവരുടെ ഭാഗിനേയികൂടിയാണ്. പിതാവ് നിയമപരമായി ദത്തെടുത്ത ബ്രൂസ് ബോസിയുമായുള്ള പിതാവിന്റെ വിവാഹത്തിൽ നിന്നുള്ള അവ എന്ന ഒരു സഹോദരിയും അവർക്കുണ്ട്. അമ്മയുടെ ഭാഗത്ത് നിന്ന്, അവർ റഷ്യൻ-ജൂത, സ്കോട്ട്സ്-ഐറിഷ്/ഇംഗ്ലീഷ് വംശജയാണ്.
മെലീൻ ഡാറ്റാബേസ്
രാസസംയുക്തങ്ങളുടെ ത്രൈമാസികമായി പുതുക്കുന്ന ഓർഗാനോമെറ്റാലിക് സംയുക്തങ്ങളുടെയും അജൈവസ്മ്യുക്തങ്ങളുടെയും ഒരു ബൃഹത്‌ഡാറ്റാബേസാണ് മെലീൻ ഡാറ്റാബേസ് (The Gmelin database) . ജർമൻ പ്രസിദ്ധീകർണമായ Gmelins Handbuch der anorganischen Chemie ("Gmelin's handbook of inorganic chemistry") യെ അടിസ്ഥാനപ്പെടുത്തിയാണ് ഇതിന്റെ പുതുക്കൽ നടക്കുന്നത്. ആദ്യമായി 1817 -ലിയോപോൾഡ് മെലീൻ ആദ്യ പ്രസിദ്ധീകരിച്ച ഇതിന്റെ അച്ചടിയിലുള്ള അവസാനരൂപം, എട്ടാമത്തേത് പുറത്തിറങ്ങിയത് 1990 കളിലാണ്.
ഇപ്പോൾ ഈ ഡാറ്റാബേസിൽ 1772 മുതൽ 1995 വരെ കണ്ടുപിടിച്ച എല്ലാ സംയുക്തങ്ങളുടെയും പ്രതിപ്രവർത്തനങ്ങളുടെയും കാര്യങ്ങൾ അടങ്ങിയിട്ടുണ്ട്. അതായത് 15 ലക്ഷം സംയുക്തങ്ങളുടെയും 13 ലക്ഷം വിവിധരാസപ്രവർത്തനങ്ങളുടെയും വിവരങ്ങൾ 85000-ത്തിലേറെ തലക്കെട്ടുകളും കീവേഡുകളും അബ്സ്റ്റ്രാക്ടുകളുമായി ഇതിലുണ്ട്. ഈ ഡാറ്റബേസിൽ 800 -ലേറെ ഫീൽഡുകളിലായി വസ്തുക്കളുടെ വൈദ്യുത-കാന്തിക-താപ-ക്രിസ്റ്റൽ തുടങ്ങി ധാരാളം വിവരങ്ങൾ ഉൾക്കൊള്ളിച്ചിരിക്കുന്നു.
Elsevier MDL ആണ് ഈ ഡാറ്റാബേസ് കൈകാര്യം ചെയ്യുന്നത്. ഓർഗാനിക് രാസവസ്തുക്കളുടെയും പ്രവർത്തനങ്ങളുടെയും വിവരങ്ങൾ ഉൾക്കൊള്ളുന്ന ഇതിന്റെ സഹോദര ഡാറ്റാബേസായ ബെയിസ്റ്റീൻ ഡാറ്റാബേസും ഇപ്പോൾ കൈകാര്യം ചെയ്യുന്നത് റിയാക്സിസ് സിസ്റ്റമാണ്.
പുറത്തേക്കുള്ള കണ്ണികൾ
വർഗ്ഗം:അകാർബണിക രസതന്ത്രം
ഡെസോജസ്ട്രെൽ
സ്ത്രീകൾക്കുള്ള ഗർഭനിരോധന ഗുളികകളിൽ ഉപയോഗിക്കുന്ന ഒരു പ്രോജസ്റ്റിൻ മരുന്നാണ് ഡെസോജസ്ട്രൽ. ഇംഗ്ലീഷ്:Desogestrel സ്ത്രീകളിലെ ആർത്തവവിരാമ ലക്ഷണങ്ങളെ ചികിത്സിക്കുന്നതിനും ഇത് ഉപയോഗിക്കുന്നു. മരുന്ന് ലഭ്യമാണ്, ഒറ്റയ്‌ക്കോ ഈസ്ട്രജനുമായി സംയോജിപ്പിച്ചോ ഉപയോഗിക്കുന്നു. വായിലൂടെയാണ് ഇത് എടുക്കേണ്ടത്.
ഡൈമാലു
ദിമാസ കച്ചാരിയുടെ പുരാതന സുവർണ്ണ കാലഘട്ടത്തിലെ നായകനായിരുന്നു വീർ ഡെമാലിക് കെംപ്രായ്. വടക്കുകിഴക്കൻ ഇന്ത്യയിലെ അസമിലെ ദിമാസ രാജാക്കന്മാർ ഭരിച്ചിരുന്ന മധ്യകാല / ആദ്യകാല ആധുനിക സാമ്രാജ്യമായിരുന്നു ദിമാസ സാമ്രാജ്യം. ഇന്ത്യയിലെ കൊക്രാജർ ജില്ലയിലെ ഖരിഗാവ് ഗ്രാമത്തിലെ ദേശീയപാതയ്ക്ക് സമീപം ആകാശത്തേക്ക് കൈ ചൂണ്ടുന്ന വില്ലും അമ്പും വഹിച്ച വീർ ഡെമാലിക് കെംപ്രായിയുടെ പ്രതിമ കാണാം.
ഡെസോജസ്ട്രെൽ
ആർത്തവ ക്രമക്കേടുകൾ, തലവേദന, ഓക്കാനം, സ്തനങ്ങളുടെ ആർദ്രത, മാനസികാവസ്ഥയിലെ മാറ്റങ്ങൾ, മുഖക്കുരു, രോമവളർച്ച വർദ്ധിപ്പിച്ചത് തുടങ്ങിയവ ഡെസോജെസ്ട്രലിന്റെ പാർശ്വഫലങ്ങളിൽ ഉൾപ്പെടുന്നു. ഡെസോജസ്ട്രൽ ഒരു പ്രോജസ്റ്റിൻ അല്ലെങ്കിൽ സിന്തറ്റിക് പ്രോജസ്റ്റോജൻ ആണ്, അതിനാൽ പ്രോജസ്റ്ററോൺ പോലുള്ള പ്രോജസ്റ്റോജനുകളുടെ ജൈവിക ലക്ഷ്യമായ പ്രൊജസ്ട്രോൺ റിസപ്റ്ററിന്റെ അഗോണിസ്റ്റാണ്. ഇതിന് വളരെ ദുർബലമായ ആൻഡ്രോജനിക്, ഗ്ലൂക്കോകോർട്ടിക്കോയിഡ് പ്രവർത്തനം ഉണ്ട്, മറ്റ് പ്രധാന ഹോർമോൺ പ്രവർത്തനങ്ങളൊന്നുമില്ല. ശരീരത്തിലെ എറ്റോനോജെസ്ട്രലിന്റെ (3-കെറ്റോഡെസോജസ്ട്രൽ) ഒരു പ്രോഡ്രഗാണ് മരുന്ന്.
ഡൈമാലു
ചരിത്രം
എ ഡി 1201 ഓഗസ്റ്റ് 11 ന് രാജാ മഖർദ്വാജ് നാരായൺ തൗസന്റെ ഭരണകാലത്താണ് ഡെമാലിക് കെംപ്രായ് ഇന്നത്തെ ദിമാപൂരിൽ ജനിച്ചത്. പിതാവിന്റെ പേര് ഡെചാങ്‌ദാവോ കെംപ്രായ്, അമ്മയുടെ പേര് റിബാംഗ്ഡി തതൗസൻ. എ ഡി 1231 ൽ അദ്ദേഹം അന്തരിച്ചു. (ദിമാസ സാമ്രാജ്യം )
അവലംബം
വർഗ്ഗം:ഇന്ത്യൻ ഫോൿലോർ
അക്കൊമഡേറ്റീവ് ഇൻഫെസിലിറ്റി
അക്കൊമഡേഷൻ വ്യത്യാസം വരുത്തിക്കൊണ്ട് കണ്ണിന്റെ ഫോക്കസ് ഒരു ദൂരത്ത് നിന്നും മറ്റൊരു ദൂരത്തിലേക്ക് മാറ്റുന്നത്, വേഗത്തിലും കൃത്യതയോടെയും ചെയ്യാൻ പറ്റാതെ വരുന്ന അവസ്ഥയാണ് അക്കൊമഡേറ്റീവ് ഇൻഫെസിലിറ്റി അല്ലെങ്കിൽ അക്കൊമഡേറ്റീവ് ഇനേർഷ്യ എന്ന് അറിയപ്പെടുന്നത്. ഇത് വിഷ്വൽ ക്ഷീണം, തലവേദന, വായിക്കാൻ ബുദ്ധിമുട്ട് എന്നിവയ്ക്ക് കാരണമാകും. ഈ പ്രശ്നം ഉള്ളവരിൽ ദൂരെ നിന്നും അടുത്തേക്കോ തിരിച്ചോ ഫോക്കസ് മാറ്റുമ്പോൾ ഒരു നിമിഷം കാഴ്ച മങ്ങുന്നു. ഈ മങ്ങലിന്റെ വ്യാപ്തിയും മങ്ങൽ നീണ്ട് നിൽക്കുന്ന സമയവും പ്രശ്നത്തിന്റെ വ്യാപ്തിയെ ആശ്രയിച്ചിരിക്കുന്നു.
അടയാളങ്ങളും ലക്ഷണങ്ങളും
ഒരു അകലത്തിൽ നിന്ന് മറ്റൊന്നിലേക്ക് ഫോക്കസ് മാറ്റുന്നതിനുള്ള ബുദ്ധിമുട്ടാണ് അക്കൊമഡേഷൻ ഇൻഫെസിലിറ്റിയുടെ ഏറ്റവും സാധാരണമായ ലക്ഷണം.
ചികിത്സ
കാഴ്ച വിലയിരുത്തലും സൈക്ലോപ്ലെജിക് റിഫ്രാക്ഷനും നടത്തി, റിഫ്രാക്റ്റീവ് പിശകുകൾ ഉണ്ടെങ്കിൽ അത് ആദ്യം ശരിയാക്കണം. വിഷൻ തെറാപ്പി / ഓർത്തോപ്റ്റിക്സ് ഉപയോഗിച്ചാണ് അക്കൊമഡേറ്റീവ് ഇൻഫെസിലിറ്റി സാധാരണയായി ചികിൽസിക്കുന്നത്. ഒരു പഠനത്തിൽ 12 ആഴ്ചത്തെ ചികിത്സ വിഷ്വൽ അക്കൊമഡേഷനെ സാരമായി ബാധിച്ചുവെന്ന് കണ്ടെത്തിയിട്ടുണ്ട്.
പരാമർശങ്ങൾ
വർഗ്ഗം:നേത്രവിജ്ഞാനം വർഗ്ഗം:ഒപ്റ്റോമെട്രി വർഗ്ഗം:കണ്ണ് വർഗ്ഗം:കാഴ്ച
സഞ്ജയ് മിത്ര (അഭിനേതാവ്)
മലയാളം, ഹിന്ദി, ബംഗാളി, തെലുങ്ക് സിനിമകളിൽ അഭിനയിച്ച ഒരു ഇന്ത്യൻ നടനാണ് സഞ്ജയ് മിത്ര (ജനനം 1 മാർച്ച് 1966).
സ്വകാര്യ ജീവിതം
1997-ൽ വൈശാലിയിലെ സഹനടിയായ സുപർണ ആനന്ദിനെ അദ്ദേഹം വിവാഹം കഴിച്ചു, അവർക്ക് മാനവ് മിത്ര (1999), ഭവ്യ മിത്ര (2001) എന്നീ രണ്ട് ആൺമക്കളുണ്ട്. എന്നിരുന്നാലും, 2008-ൽ അവർ വിവാഹമോചിതരായി. തുടർന്ന് 2010ൽ തരുണ മിത്രയെ വിവാഹം കഴിച്ചു.
അഭിനയജീവിതം
സുപർണ ആനന്ദിനൊപ്പം വൈശാലി എന്ന മലയാള ചിത്രത്തിലൂടെയാണ് അദ്ദേഹം അരങ്ങേറ്റം കുറിച്ചത്. വർഷങ്ങൾക്ക് ശേഷം പൂനിലാമഴ എന്ന മലയാള സിനിമയിലും മിത്ര അഭിനയിച്ചു. അദ്ദേഹത്തിന്റെ തെലുങ്ക് ചിത്രമായ ഹൃദയാഞ്ജലി 2002-ൽ വൈകി റിലീസ് ആവുകയും നിരൂപക പ്രശംസ നേടുകയും ചെയ്തു.
ഭരൗൺജിയാൻ
പഞ്ചാബ് സംസ്ഥാനത്തെ ഷഹീബ്സദ അജിത് സിംഗ് നഗർ ജില്ലയിലെ ഒരു വില്ലേജാണ് ഭരൗൺജിയാൻ. ഷഹീബ്സദ അജിത് സിംഗ് നഗർ ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് ഭരൗൺജിയാൻ സ്ഥിതിചെയ്യുന്നത്. ഭരൗൺജിയാൻ വില്ലേജിന്റെ പരമാധികാരി സർപഞ്ചാണ്. ജനങ്ങൾ തെരഞ്ഞെടുക്കുന്ന പ്രതിനിധിയാണ് സർപഞ്ച്.
ജനസംഖ്യ
2011 ലെ ഇന്ത്യൻ കാനേഷുമാരി വിവരമനുസരിച്ച് ഭരൗൺജിയാൻ ൽ 229 വീടുകൾ ഉണ്ട്. ആകെ ജനസംഖ്യ 1252 ആണ്. ഇതിൽ 668 പുരുഷന്മാരും 584 സ്ത്രീകളും ഉൾപ്പെടുന്നു. ഭരൗൺജിയാൻ ലെ സാക്ഷരതാ നിരക്ക് 79.55 ശതമാനമാണ്. ഇത് സംസ്ഥാന ശരാശരിയായ 75.84 ലും താഴെയാണ്. ഭരൗൺജിയാൻ ലെ 6 വയസ്സിനു താഴെയുള്ള കുട്ടികളുടെ എണ്ണം 133 ആണ്. ഇത് ഭരൗൺജിയാൻ ലെ ആകെ ജനസംഖ്യയുടെ 10.62 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 606 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു. ഇതിൽ 360 പുരുഷന്മാരും 246 സ്ത്രീകളും ഉണ്ട്. 2011 ലെ കാനേഷുമാരി പ്രകാരം 86.14 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 33.5 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ജാതി
ഭരൗൺജിയാൻ ലെ 652 പേരും പട്ടിക ജാതി വിഭാഗത്തിൽ പെടുന്നു. 0 പേർ പട്ടിക വർഗ്ഗ വിഭാഗത്തിലുള്ളവരാണ്.
ദി കോപ് ആന്റ് ദി ആന്തം
വിഖ്യാത അമേരിക്കൻ ചെറുകഥാകൃത്തായ ഒ.ഹെൻറി ഒരു ചെറുകഥയാണ് The Cop and the Anthem അഥവാ പോലീസ്കാരനും ഭക്തഗാനവും. 1904ലാണ് ഇതിന്റെ രചനാകാലം.
കഥ
ഈ  കഥയിലുടനീളം ഒരൊറ്റ കഥാപാത്രമേയുള്ളൂ. സോപ്പി(Soapy) എന്നു മാത്രം നാമറിയുന്ന ഒരു അഗതി. ന്യൂയോർക്ക് നഗരത്തിലെ ശൈത്യാരംഭ മാസത്തിലാണ് കഥ നടക്കുന്നത്. കിടപ്പാടവും, ജോലിയും, പണവുമൊന്നുമില്ലാത്ത സോപ്പി ഉടൻ വന്നെത്തുന്ന ശൈത്യത്തെ എങ്ങനെ തരണം ചെയ്യും എവിടെ അന്തിയുറങ്ങും എന്ന് ആകുലപ്പെടുന്നു. എങ്ങനെയെനിലും അറസ്റ്റ് ചെയ്യപ്പെട്ട് ജയിലിലായാൽ ചുളുവിനു ഭക്ഷണവും കിടപ്പാടവും ഒത്തുകിട്ടുമെന്നയാൾ കണക്കുകൂട്ടുന്നു.
പിന്നീടങ്ങോട്ട് അറസ്റ്റ് ചെയ്യപ്പെടാൻ അയാൾ പല വേലകളും ആസൂത്രണം ചെയ്യുന്നു. മുന്തിയ ഹോട്ടലിൽ നിന്നും ഭക്ഷണം കഴിച്ചിട്ട് കാശില്ല എന്ന് പറയുക, കടമോഷണം നടത്തുക, സ്ത്രീയെ ശല്യം ചെയ്യുക, മദ്യപ്പിച്ച് ലക്ക് കെട്ടതായി അഭിനയിച്ച് പൊതുജന ശല്യമാവുക, ചെറുകിട  ഹോട്ടലിൽ നിന്നും ഭക്ഷണം കഴിച്ച് കാശൊടുക്കാതിരിക്കുക, മറ്റൊരാളുടെ കുട മോഷ്ടിക്കുക എന്നിവയാണ് സോപ്പി ചെയ്യാൻ ശ്രമിക്കുന്ന അറസ്റ്റ് വരിക്കൽ മാർഗ്ഗങ്ങൾ, എന്നാൽ ഇവയോരോന്നും പാളുന്നു. അത് മൂലമുണ്ടാകുന്ന അവസ്ഥാവിശേഷമാണ് കഥ.
External links
വർഗ്ഗം:ചെറുകഥ
വിപി8
വിപി8 ഗൂഗിളിന്റെ ഒരു വീഡിയോ കംപ്രഷൻ ഫോർമാറ്റ് ആണ്. ഇത് പുതിയ ബിഎസ്ഡി ലൈസൻസ് പ്രകാരമുള്ള ഒരു സ്വതന്ത്ര ഫോർമാറ്റ് ആണ്.
അവലംബം
വർഗ്ഗം:വീഡിയോ ഫയൽ തരങ്ങൾ
ദി ക്രൂഡ്സ്
2013-ൽ ഇറങ്ങിയ ഒരു അമേരിക്കൻ കമ്പ്യൂട്ടർ അനിമേറ്റ്ഡ് കോമഡി ചലച്ചിത്രം ആണ് ദി ക്രൂഡ്സ്. ഡ്രീം വർക്ക്‌ അനിമേഷൻ സ്റ്റുഡിയോ ആണ് ഇത് നിർമ്മിച്ചത്‌.
ശബ്ദം നൽകിയവർ
നിക്കോളസ് കേജ്, എമ്മ സ്റ്റോൺ തുടങ്ങിയവർ ആണ് ഈ ചിത്രത്തിലെ കഥാപാത്രങ്ങൾക്ക് ശബ്ദം നല്കിയിടുള്ളത്.
വീഡിയോ ഗെയിം
ഈ ചലച്ചിത്രത്തെ ആസ്പദമാക്കി ഉള്ള വീഡിയോ ഗെയിം മാർച്ച്‌ 19, 2013 നു റിലീസ് ചെയ്തു.
അവലംബം
വർഗ്ഗം:അനിമേഷനുകൾ വർഗ്ഗം:അമേരിക്കൻ ചലച്ചിത്രങ്ങൾ വർഗ്ഗം:2013-ലെ ചലച്ചിത്രങ്ങൾ വർഗ്ഗം:അമേരിക്കൻ ആനിമേഷൻ ചലച്ചിത്രങ്ങൾ
പാൻ ഇസ്ലാമികത
മുസ്‌ലിംകൾ ഒരു ഇസ്ലാമിക രാജ്യത്തിന്റെ ഭരണത്തിൻ കീഴിൽ വരണമെന്ന അഭിപ്രായം മുന്നോട്ടുവയ്ക്കുന്ന ഒരു രാഷ്ട്രീയ പ്രസ്ഥാനമാണ് പാൻ ഇസ്ലാമിസം (الوحدة الإسلامية İttihad-ı İslam). ഒരു ഖലീഫയുടെ ഭരണത്തിൻ കീഴിലുള്ള രാജ്യമോ ഇസ്ലാമിക തത്ത്വങ്ങളനുസരിച്ച് പ്രവ‌ർത്തിക്കുന്ന യൂറോപ്യൻ യൂണിയന്റേതുപോലുള്ള ഘടനയുള്ള ഒരു കൂട്ടായ്മയോ ആണ് സാധാരണഗതിയിൽ ഈ വാക്കുകൊണ്ടുദ്ദേശിക്കുന്നത്. മതാധിഷ്ഠിതമായ ദേശീയതാവാദത്തിന്റെ ഒരു രൂപമെന്നനിലയിൽ മറ്റുള്ള ദേശീയതാ തത്ത്വശാസ്ത്രങ്ങളിൽ നിന്ന് (ഉദാഹരണത്തിന് പാൻ അറബിസം) പാൻ ഇസ്ലാമിസം വ്യത്യാസപ്പെട്ടിരിക്കുന്നു. മറ്റുള്ള ദേശീയതാപ്രസ്ഥാനങ്ങൾ സംസ്കാരം, വംശം തുടങ്ങിയ ഘടകങ്ങളിൽ അടിസ്ഥാനമായുള്ളവയാണ്.
പുറത്തേയ്ക്കുള്ള കണ്ണികൾ
വർഗ്ഗം:ഇസ്ലാം മതവിഭാഗങ്ങൾ വർഗ്ഗം:മതരാഷ്ട്രീയ സിദ്ധാന്തങ്ങൾ
വാനമ്പാടി (ടെലിവിഷൻ സീരീസ്)
വാനമ്പാടി  ഒരു ഇന്ത്യൻ  സംഗീത ടെലിവിഷൻ സീരീസ് ആയിരുന്നു. ഷോ ആദ്യമായി ജനുവരി 30, 2017 ന് ഏഷ്യാനെറ്റ് ചാനലിൽ സംപ്രേഷണം തുടങ്ങുകയും ഡിസ്നി + ഹോട്ട്സ്റ്റാറിലും സ്ട്രീമിംഗ് ചെയ്യുന്നു. ഷോയുടെ അവസാന എപ്പിസോഡ് 2020 സെപ്റ്റംബർ 18 ന് സംപ്രേഷണം ചെയ്തു. സായികിരൺ റാം, ചിപ്പി രെഞ്ജിത്ത്, ഗൗരി പി കൃഷ്ണനും മറ്റുള്ളവരും. മലയാള വ്യവസായത്തിൽ തെലുങ്ക് നടൻ സായ് കിരൺ മലയാളത്തിൽ അരങ്ങേറ്റം കുറിച്ച പരമ്പരയാണ് ഇത്. ബംഗാളി സീരിയൽ പട്ടോൾ കുമാർ ഗാൻവാലയുടെ ഔദ്യോഗിക റീമേക്കാണ് ഈ പരമ്പര.
കഥാസാരം
പാടുകാരിയായ ഒരു കുട്ടി അമ്മയുടെ മരണത്തെ തുടർന്ന് പ്രശസ്ത സംഗീതജ്ഞനായ അച്ഛനെ അന്വേഷിച്ച് പോകുന്നു. അവൾക്ക് അച്ഛനെ കാണാൻ കഴിയുമോ?
കുറിപ്പുകൾ
സൂര്യ ടിവിയിലെ പാട്ടുകളുടെ പാട്ട് എന്ന പരമ്പരയ്ക്ക് ശേഷം മലയാളത്തിലെ രണ്ടാമത്തെ സംഗീത പരമ്പരയാണ് വാനമ്പാടി.
റഫറൻസുകൾ
വർഗ്ഗം:മലയാള ടെലിവിഷൻ പരിപാടികൾ വർഗ്ഗം:ടെലിവിഷൻ പരിപാടികൾ വർഗ്ഗം:ടെലിവിഷൻ പരമ്പരകൾ വർഗ്ഗം:മലയാളം ടെലിവിഷൻ പരമ്പരകൾ
സക്കെരാന അസ്മാതി
സക്കെരാന കുടുംബത്തിൽ ഉൾപ്പെടുന്ന ഒരു തവളയാണ് സക്കെരാന അസ്മാതി
വർഗ്ഗം:സക്കെരാന വർഗ്ഗം:ബംഗ്ലാദേശിലെ ഉഭയജീവികൾ വർഗ്ഗം:ബംഗ്ലാദേശിലെ തവളകൾ
നസീറ ശാമ
അവലംബം
വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ചവർ
സോറ സെഹ്ഗാൾ
നാടക, ചലച്ചിത്രനടിയായിരുന്നു സോറ സഹ്ഗൽ (27 ഏപ്രിൽ 1912 – 10 ജൂലൈ 2014). നാടക, ചലച്ചിത്ര രംഗത്തെ സംഭാവനകൾ പരിഗണിച്ച് 1998-ൽ പദ്മശ്രീയും 2002-ൽ പദ്മഭൂഷണും 2010-ൽ പദ്മവിഭൂഷണും ലഭിച്ചിട്ടുണ്ട്. 2008-ൽ ഐക്യരാഷ്ട്രസഭാ ജനസംഖ്യാനിധിയുടെ 'ലാഡ്‌ലി ഓഫ് ദ സെഞ്ച്വറി' പുരസ്‌കാരം ലഭിച്ചു.
ജീവിതരേഖ
1912 ഏപ്രിൽ 27-ന് ഉത്തർപ്രദേശിലെ സഹരൺപുരിൽ യാഥാസ്ഥിതിക മുസ്ലിം കുടുംബത്തിൽ ജനിച്ചു. ഏഴു മക്കളിൽ മൂന്നാമത്തവളായ സൊഹ്റക്ക് ചെറുപ്പത്തിൽ തന്നെ മാതാവ് നഷ്ടപ്പെട്ടു. മാതാവിന്റെ ആഗ്രഹമനുസരിച്ച് ലാഹോറിലെ ക്വീൻ മേരീസ് കോളജിൽ ബിരുദത്തിന് ചേർന്നു. പിന്നീട് ജർമനിയിലെ ഡ്രെസ്ഡനിലുള്ള മോഡേൺ ഡാൻസ് സ്കൂളിൽ ബാലെ പഠിക്കാൻ ചേർന്നു. 1935-ൽ ഉദയ് ശങ്കറിനൊപ്പം നർത്തകിയായി കലാരംഗത്തെത്തി.
ശാസ്ത്രജ്ഞനും പെയിന്ററും നർത്തകനുമായിരുന്ന കാമേശ്വർ സെഹ്ഗാളായിരുന്നു ഭർത്താവ്.
ഫേവ തടാകം
നേപ്പാളിലെ‍‍ പൊഖാറ പട്ടണത്തിന് തെക്ക് ഭാഗത്തായി സാരംഗ്കോട്ട്, കാസ്കികോട്ട് മലനിരകളോട് ചേർന്ന് സ്ഥിതിചെയ്യുന്ന ഒരു ശുദ്ധജലതടാകമാണ് ഫേവ തടാകം (Phewa lake). നേപ്പാളിലെ ഏറ്റവും വലിയ രണ്ടാമത്തെ തടാകമാണിത്. സമുദ്രനിരപ്പിൽ നിന്ന് 742 മീറ്റർ ഉയരത്തിൽ സ്ഥിതിചെയ്യുന്ന ഫേവാ തടാകം ഏതാണ്ട് 4.43 ചതുരശ്ര കിലോമീറ്റർ വിസ്തൃതിയിൽ വ്യാപിച്ചുകിടക്കുന്നു. ശരാശരി ആഴം 8.6 മീറ്ററാണെങ്കിലും ചില ഭാഗങ്ങളിൽ 24 മീറ്റർ വരെ ആഴമുണ്ട്. ഫേവ തടാകത്തിന് ഏകദേശം 43000000 ഘനമീറ്റർ ജലം ഉൾക്കൊള്ളുവാൻ ശേഷിയുണ്ട്. തടാകത്തിന്റെ മധ്യഭാഗത്തുള്ള ഒരു ദ്വീപിൽ ദുർഗ്ഗാദേവിയെ ആരാധിക്കുന്ന താൽബാരാഹി ക്ഷേത്രം സ്ഥിതിചെയ്യുന്നു. അന്നപൂർണ, ധവളഗിരി മാഛാപ്പുച്ഛ്രേ പർവ്വതനിരകളുടെ പ്രതിബിംബം തടാകോപരിതലത്തിൽ രൂപംകൊള്ളുന്നത് മനോഹരമായ കാഴ്ചയാണ്. ഫേവാ തടാകവും താൽബാരാഹി ക്ഷേത്രവും സന്ദർശിക്കുവാൻ ധാരാളം വിനോദസഞ്ചാരികൾ ഇവിടെയെത്താറുണ്ട്.
പുറം കണ്ണികൾ
വർഗ്ഗം:ശുദ്ധജലതടാകങ്ങൾ വർഗ്ഗം:നേപ്പാളിലെ തടാകങ്ങൾ
ആർ. വേലായുധൻ
കൊല്ലം - മാവേലിക്കര ദ്വി മണ്ഡലത്തിൽ നിന്നുള്ള പാർലമെന്റംഗമായിരുന്നു '''ആർ. വേലായുധൻ''' (മരണം : 30 ജൂലൈ 1974). പിന്നീടൊരു തവണ കൂടി പാർലമെന്റിലേക്ക് മത്സരിച്ചെങ്കിലും പരാജയപ്പെട്ടു.
ജീവിതരേഖ
ഉഴവൂർ സ്വദേശിയാണ് ആർ വേലായുധൻ. അച്ഛൻ ആയുർവ്വേദ വൈദ്യനായിരുന്നു. സഹോദരന്മാർ ജനസമ്മതിയാർജ്ജിച്ച കർഷകനേതാക്കളായിരുന്നു. തിരുവിതാംകൂർ യൂണിവേഴ്‌സിറ്റിയിൽ നിന്നും ബിരുദവും ബോംബെ റ്റാറ്റാ ഇൻസ്റ്റിട്ട്യൂട്ട് ഓഫ് സോഷ്യൽ സയൻസിൽ നിന്നും സോഷ്യൽ സർവീസ് അഡ്മിനിസ്‌ട്രേഷനിൽ ഡിപ്ലോമയും നേടി. എറണാകുളത്ത് റ്റാറ്റാ ഓയിൽ മില്ലിൽ ലേബർ വെൽഫയർ ഓഫീസറായി ജോലി ചെയ്തു. ഭരണഘടനാനിർമ്മാണസഭയിലേക്ക് തെരഞ്ഞെടുക്കപ്പെട്ട ദാക്ഷായണി വേലായുധനായിരുന്നു ഭാര്യ. അഞ്ചു മക്കളുണ്ട്. മൂത്തമകൻ രഘുത്തമൻ ഇന്ദിരാ ഗാന്ധിയുടെ മെഡിക്കൽ ടീമിൽ അംഗമായിരുന്നു. പ്രഹ്ലാദൻ, ഭഗീരഥൻ, ധ്രുവൻ, ചരിത്രകാരിയായ മീര വേലായുധൻ.
രാഷ്ട്രീയം
1952-ലെ പൊതു തെരഞ്ഞെടുപ്പിൽ അന്ന് കൊല്ലം - മാവേലിക്കര മണ്ഡലത്തിൽ സംവരണ വിഭാഗത്തിൽ മത്സരിച്ചു ദാക്ഷായണിയുടെ ഭർത്താവ് ജയിച്ചു പാർലമെന്റംഗമായി. തിരു-കൊച്ചി പ്രദേശത്തെ ജനങ്ങളെ അടിച്ചമർത്തുന്നതിനെതിരെ പ്രതികരിച്ച് കോൺഗ്രസിൽ നിന്നു രാജി വെച്ചു. രണ്ടാമത്തെ തവണ പി.എസ്.പി സ്ഥാനാർത്ഥിയായി കോട്ടയത്തു മത്സരിച്ചെങ്കിലും പരാജയപ്പെട്ടു. ഡൽഹിയിൽ പലവിധത്തിലുള്ള ഇടതുരാഷ്ട്രീയപ്രവർത്തനങ്ങളിലും ട്രേഡ്‌യൂണിയൻ പ്രവർത്തനങ്ങളിലും പങ്കാളിയായി.
അവലംബം
വർഗ്ഗം:ലോക്‌സഭയിലെ അംഗങ്ങൾ വർഗ്ഗം:കോട്ടയം ജില്ലയിൽ ജനിച്ചവർ
ജോഷി മംഗലത്ത്
മികച്ച തിരക്കഥാകൃത്തിനുള്ള ദേശീയപുരസ്കാരം നേടിയിട്ടുള്ള ജോഷി മംഗലത്ത്  മലയാള ചലച്ചിത്ര തിരക്കഥാകൃത്ത്, സാഹിത്യകാരൻ എന്നീ നിലകളിൽ പ്രശസ്തനാണ്. ആൻറൺ ചെക്കോവിന്റെ 'വാങ്കാ' എന്ന ചെറുകഥയെ   തിരക്കഥയായെഴുതിയ ഒറ്റാൽ എന്ന സിനിമയിലൂടെ   ജോഷി മംഗലത്ത്  ചലച്ചിത്രലോകത്തു പ്രവേശിച്ചു. 2014-ലെ ദേശീയ ചലച്ചിത്ര പുരസ്കാരത്തിൽ  മികച്ച അവലംബിത തിരക്കഥക്കുള്ള ദേശീയ ചലച്ചിത്ര പുരസ്കാരം ഒറ്റാൽ എന്ന സിനിമയിലൂടെ ജോഷി മംഗലത്തിനു ലഭിച്ചു.
വ്യക്തിജീവിതം
ജോഷി തിരുവന്തപുരം ജില്ലയിലെ ആറ്റിങ്ങൽ എന്ന സ്ഥലത്തു   സുധീന്ദ്രൻന്റെയും ലില്ലിക്കുട്ടിയുടെയും  മകനായി ജനിച്ചു. സ്കൂൾ വിദ്യാഭ്യാസം കോട്ടയം ജില്ലയിലെ നാട്ടകം സർക്കാർ മോഡൽ സ്കൂളിൽ ആയിരുന്നു. സ്കൂൾ വിദ്യാഭ്യാസം കഴിഞ്‍ ചങ്ങനാശ്ശേരി എസ് ബി കോളേജിലും പിന്നീട്   ഡി ജി ഇ & ടി സെന്റർ കോഴിക്കോട് നിന്ന്  ഇലക്ട്രോണിക്സ് ഡിപ്ലോമയും പൂർത്തിയാക്കി. തുടർന്നു എഡ്എക്സൽ സർവകലാശാലയിൽ നിന്നും ബിരുദാനന്തരബിരുദം (ബിസിനസ്സ് അഡ്മിനിസ്ട്രേഷൻ) നേടി. പ്രശസ്ത സംഗീതജ്ഞൻ വെൺമണി വിജയകുമാറിന്റെ മകൾ സന്ധ്യയാണ് ഭാര്യ.
സ്കൂൾ കാലഘട്ടം മുതൽ തന്നെ ജോഷി മംഗലത്ത്  കഥകൾ എഴുതുമായിരുന്നു. ചെറുകഥകൾ എഴുതിക്കൊണ്ടാണ് എഴുത്തിന്റെ ലോകത്തേക്ക് പ്രവേശിക്കുന്നത്. ബിസിനസ് അഡ്മിനിസ്ട്രേഷനിൽ ബിരുദാനന്തരബിരുദം നേടിയതിനു ശേഷം ദുബായിലെ ഒരു  കമ്പനിയിൽ  മാനവ വിഭവശേഷി മാനേജരായിട്ടാണ് ജോഷി മംഗലത്ത്  തന്റെ  തൊഴിൽ  ആരംഭിച്ചത്. ഈ മേഖലയിൽ പ്രവർത്തിച്ചുകൊണ്ടിരിക്കെ കഥകളും കവിതകളും രചിച്ചു. കഥാരചനയിലെ വൈഭവം നോവൽരചനയിലേയ്ക്ക് ജോഷി മംഗലത്തിനെ ആകർഷിച്ചു. അധികം കഴിയാതെ തന്നെ തിരക്കഥ രചനയിലേക്കും കടന്നു. ഒറ്റാൽ എന്ന പ്രഥമ ചലച്ചിത്രത്തിനു മികച്ച തിരക്കഥാകൃത്തിനുള്ള 2014ലെ ദേശിയ പുരസ്‌കാരം കരസ്ഥമാക്കി
മുഹമ്മദ് മൻസ്രുദ്ദീൻ
ബംഗാളി എഴുത്തുകാരനും സാഹിത്യ നിരൂപകനും ഉപന്യാസകാരനും ബംഗ്ലാദേശിൽ നിന്നുള്ള ജീവചരിത്രകാരനുമായിരുന്നു മുഹമ്മദ് മൻസ്രുദ്ദീൻ (31 ജനുവരി 1904 - സെപ്റ്റംബർ 19, 1987) നാടോടിക്കഥകളെക്കുറിച്ച് വിദഗ്‌ദ്ധനായ ഇദ്ദേഹം, പഴക്കം ചെന്ന നാടോടി ഗാനങ്ങളുടെ ഒരു വലിയ ശേഖരത്തിലൂടെ പ്രശസ്തനായിരുന്നു. കൂടുതലും പതിമൂന്ന് വാല്യങ്ങളിൽ ഹരാമോണി എന്ന പേരിൽ സമാഹരിക്കപ്പെട്ടു. നാടോടി ശേഖരണത്തിനും ഗവേഷണത്തിനും അദ്ദേഹം നൽകിയ ആജീവനാന്ത സംഭാവനയ്ക്കുള്ള അംഗീകാരമായി രബീന്ദ്ര ഭാരതി സർവകലാശാല അദ്ദേഹത്തിന് 1987 ൽ ഡി.ലിറ്റ് സമ്മാനിച്ചു.
അവലംബം
വർഗ്ഗം:1904-ൽ ജനിച്ചവർ വർഗ്ഗം:1987-ൽ മരിച്ചവർ വർഗ്ഗം:സ്വാതന്ത്ര്യദിന അവാർഡ് ലഭിച്ചവർ വർഗ്ഗം:ഇന്ത്യൻ ഫോൿലോർ വർഗ്ഗം:കൊൽക്കത്ത സർവകലാശാലയിലെ പൂർവ്വ വിദ്യാർത്ഥികൾ
ഒറ്റത്തൈ
അവലംബം
വർഗ്ഗം:കണ്ണൂർ ജില്ലയിലെ ഗ്രാമങ്ങൾ